Šef UN-a poziva na nezavisnu istragu sukoba u Gazi\nPalestiski demonstranti evakuišu povređenog mladića tokom sukoba sa izraelskim trupama duž granice Pojasa Gaze, istočno od Kan Jounica, Pojas Gaze, 30. marta 2018.\nGeneralni sekretar Ujedinjenih nacija, Antonio Gutereš, pozvao je na "nezavisnu i transparentnu istragu" smrtonosnih sukoba duž granice Izraela i Gaze u kojima je ubijeno najmanje 15 Palestinaca i ranjeno oko 1.400 drugih, uključujući i više od 750 ranjenih vatrenim oružjem.\nSavet bezbednosti UN održao je hitan sastanak u petak kako bi raspravljao o situaciji u Gazi, ali nije odlučio ni o kakvoj akciji, niti je usvojio zajedničku izjavu.\nPrema izraelskog ambasadora u UN, Denija Danona, "priznavanje Jerusalima kao glavnog grada Izraela je neophodan i ključan potez za mir".\nDeni Danon, ambasador Izraela u UN, rekao je da je hitan sasatanak održan "uprkos žestokom protivljenju Izraela i Sjedinjenih Država i zahteva da se odloži sastanak dok ne prođe praznik Pesah".\n"Dok se Jevreji širom sveta okupljaju u svojim porodicama za prazničkom trpezom kako bi proslavili Pesah, Palestinci tonu u novu podmuklu niskost kako bi mogli da iskoriste UN da bi širili kaži o Izraelu", rekao je Danon.\nIzraelska vojska saopštila je da su njene trupe koristile "mere za razbijanje demonstracija" kako bi suzbile tokom poslednjih godina najveće palestinske demonstracije i izlivi nasilja duž granice.\nPalestinci prisustvuju molitvi u petak tokom protesta u šatorima duž izraelske granice sa Gazom, zahtevajući pravo da se vrate svojoj zemlji, na južnom delu Pojasa Gaze, 30. marta 2018.\nPalestinski protest na granici\nNasilje je eruptiralo kada su se hiljade Palestinaca primakle granici. Izraelska vojska saopštila je da su njene snage odgovorile protiv "glavnih podstrekača" koji su bacali kamenice i kotrljali zapaljene automobilske gume. Izraelska vojska takođe je optužila militante da su pokušali da izvedu napad pod velom masovnih protesta.\nPalestinsko Ministarstvo zdravlja saopštilo je da su izraelske snage koristile bojevu municiju, gumom obložene čelične metke i gas suzavac.\nBio je to najsmrtonosniji dan u Gazi, samoproklamovanoj palestinskoj teritoriji, od rata 2014. između Izraela i Hamasa.\nPalestinac baca kamenice na izraelske trupe tokom protesta u šatorima duž izraelske granice sa Gazom, 30. marta 2018.\nZamenik šefa za političke poslove UN-a, Taj-Bruk Zerihun, rekao je na hitnoj sednici Saveta bezbednosti da bi situacija u Gazi "mogla da eskalira u narednim danima", pozvavši da civili ne budu ciljani.\nAmerički diplomata Volter Miler rekao je Savetu: "Mi smo duboko ožalošćeni zbog gubitaka života danas".\nOn je pozvao na "one koji su umešani da preuzmu korake kako bi se umanjile tenzije". Miler je takođe rekao da je šteta što Izrael, blizak saveznik SAD, nije mogao da uzme učešća u sastanku u petak, zbog praznika Pesah.\nMansur Al Otaibi, kuvajrski ambasador u UN, rekao je da je izraelska akcija "kršenje humanitarnog prava".\nPalestinci su konstruisali protesne kapove pod šatorima duž čitave dužine Pojasa Gaze na pet lokacija koji bi trebalo da ostanu tu narednih šest nedelja. Čitave porodice - muškarci, žene i deca - trebalo bi da učestvuju u šator demonstracijama.\nIzraelska vojska procenila je da je oko 30.000 ljudi učestvovalo u protestima.\nDemonstracije duge nedeljama, koje bi trebalo da se okončaju 15. maja, zamišljene su u znak sećanja na Nakbu, ili "katastrofu" kada su hiljade Palestinaca morale da pobegnu ili su bile proterane tokom rata 1948, koji je vodio u stvaranje Izraela.\nIzraelski vojnici duž žice na granici na severnom delu Pojasa Gaze, Izrael\nIzraelski ministar odbrane, Avigdor Liberman, upozorio je demonstrante u Gazi svojim tvitom na arapskom jeziku: "Vođstvo Hamasa se igra vašim životima. Svako ko dođe blizu žice danas stavlja sebe u rizik. Predlažem vam da nastavite svoje živote i da ne učestvujete u provokacijama".\nIzrael je rasporedio više od 100 snajpera duž Pojasa Gaze.\nDemonstracije bi trebalo da se okončaju u isto vreme kada Vašington planira da otvori svoju ambasadu u Jerusalimu, što je potez koji je razljutio Palestince koji smatraju istočni deo grada prestonociom svoje buduće države.


TotalCar.rs » Tesla najavljuje novi kompaktni automobil\nTesla najavljuje novi kompaktni automobil\nKao da kompanija Tesla već nema dovoljno stvari o kojima mora da brine, Ilon Mask je uradio ono što i obično radi (ne, ovoga puta ne govori loše o medijima), te je objavio informaciju da kompanija planira još jedan potpuno novi, kompaktni model.\nNaime, pored toga što se muči sa tim da poveća proizvodnju Modela 3, Tesla planira da u narednim godinama započne proizvodnju krosovera Model Y, električnog kamiona Semi, ali i nove generacije modela Roadster.\nTokom govora koji je održao na sastanku vlasnika deonica kompanije Tesla, Mask je otkrio da će se njima pridružiti i novi model. „Mislim da ćemo u gami imati i kompaktni automobil za manje od pet godina“, naveo je on.\nMask nije otkrio dodatne detalje, ali pretpostavlja se da će taj model biti konkurent Volkswagen-ovom električnom I.D. hečbek modelu koji će se u međuvremenu pojaviti na tržištu.\nNaime, taj automobil bi u gami kompanije bio pozicioniran ispod Modela 3, ali s obzirom da ljudi iz kompanije imaju još pet godina da rade na njemu, verovatno će imati narednije baterije i elektromotore od onih koji se danas nalaze u automobilima kompanije Tesla.\nMask je prilikom obraćanja akcionarima Tesle rekao i da će produkcijske verzije kamiona Semi i sportskog Roadstera biti još impresivnije u odnosu na ranije predstavljene prototipove.\nAko je verovati Masku, uvodna verzija novog Roadstera ubrzavaće od 0 do 96 km/h za 1,9 sekundi, a model sa SpaceX paketom opreme će biti još brži, dok će kamion-šleper Semi sa punim baterijama moći da pređe čak 965 kilometara.


Da li je došlo vreme da ponovo počnete da komunicirate s nekim s kime ste do juče bili zajedno, saznaćete ako sebi iskreno odgovorite na ova pitanja\nLako je prepustiti se želji da ostanete u kontaktu s bivšim posle raskida, ali nisu svi spremni za takvu avanturu i jako je važno sagledati čitavu situaciju iz drugog ugla.\nDonosimo vam nekoliko činjenica koje će vam pomoći da shvatite da li ste spremni ili vam ipak treba još vremena.\n- Posle prekida vam treba vreme za vas, morate ponovo da počnete da se ponašate kao slobodna osoba, a to ne možete ako se družite sa svojim bivšim – tvrdi Suzan Eliot za Hafington Post.\nIako postoje slučajevi u kojem bivši bez problema postaju prijatelji nakon prekida, to je inače jako težak i skoro nemoguć sled događaja.\nJoš uvek ste povređeni i osećate posledice raskida\n- Sasvim je normalno da se posle prekida osećate povređeno i ljuto. Međutim, ovo su osećanja kroz koje morate proći sami, a ne u društvu bivšeg partnera - kaže Suzan dodajući kako u ovakvim momentima trebate potražiti podršku prijatelja, porodice ili terapeuta. Vaš bivši vam u tome ne može pomoći, jer je on razlog zbog kojeg se tako osećate.\nNe možete da održite normalnu konverzaciju sa vašim bivšim\nAko vam je još uvek jako teško da razgovarate sa nekadašnjim partnerom, ako vas to uznemirava i tera na plač, onda je to očigledan razlog da takve situacije izbegavate dok se vaše emocije ne promene.\n- Kada prebolite vezu, bićete spremni da normalno komunicirate sa njim i nećete se uznemiriti kad god ga vidite ili čujete. Pre nego što shvatite zbog čega ste prekinuli i pre nego što budete mogli da na zdrav način sagledate situaciju, ne javljajte mu se - kaže ona.\nPomisao da on može biti s nekim drugim vas deprimira\n- Prijatelji dele svoje ljubavne interese jedni s drugima, oni pričaju o tome i daju jedni drugima savete. Ako niste spremni svakodnevno raditi isto sa vašim bivšim, te ako vas sama pomisao na to da može biti s nekim drugim ubija - niste spremni za prijateljstvo - kaže Susan.\nDodaje da se zamislite u situaciji u kojoj sedite sa njim u kafiću i on dobija poruke od nekoga s kim se viđa. Ukoliko vas ta misao vređa, niste spremni.\nTAGOVI: RaskidVezeLjubavPrijateljstvo s bivšimprijateljstvo nakon raskida


Kompanija dm drogerie markt beleži neverovatne rekorde poslovanja – Aha Magazin\nKompanija dm drogerie markt beleži...\nNovember 15, 2021 by Aha tim\nIzvanredan rast i rekordne donacije u poslovnoj 2020/21. godini. Kompanija dm drogerie markt ostvarila je promet od skoro 19 milijardi dinara u poslovnoj 2020/21. godini, uz rast od 21,7 odsto i na taj način uspešno zaokružila 17. godinu poslovanja u Srbiji. Najveći drogerijski lanac u Evropi, uz kontinuirani rast, zabeležio je i rekordne visine donacija, potvrđujući epitet ne samo jedne od najuspešnijih već i društveno najangažovanijih kompanija u zemlji.\nVesna Stojanović i Alexandra Olivera Korich direktorke kompanije DM Srbija i Severna Makedonija\n„Poslovna godina za nama potvrdila je da je dm uspešna, osvešćena i društveno odgovorna kompanija i jedan od najpoželjnijih poslodavaca u zemlji. Ponosni smo što iz godine u godinu dokazujemo da se najbolji rezultati postižu onda kada činite sve da se vaši kupci osećaju zadovoljno, kada zajednici u kojoj poslujete i živite istinski pomažete, a svojim zaposlenima stvarate harmonično radno okruženje u kom mogu da se lično i profesionalno razvijaju. Nastavićemo da svakog dana nadmašujemo ono što smo bili juče, kako bismo i drugima bili primer dobre prakse, dok stvaramo povoljniju društvenu i poslovnu klimu. Vođeni filantropskim principima koji datiraju još od osnivanja dm koncerna, nastojaćemo da našu poziciju na tržištu koristimo u svrhu stvaranja boljeg mesta za život svih nas“,izjavila je Alexandra Olivera Korichi, direktorka dm drogerie markt Srbija i Severna Makedonija.\nU našoj zemlji, dm je prepoznat kao prioritetan lanac snabdevanja zbog značaja proizvoda koje ima u svom asortimanu, u prvom redu prehrambenih namirnica, organske hrane i proizvoda namenjenih građanima sa specifičnim dijetetskim potrebama. Pored toga, dm nudi brojne druge proizvode u okviru asortimana za negu i ishranu beba, kao i proizvode za održavanje lične higijene i čišćenje doma, segmenta nege, prirodne kozmetike i šminke, a kompletna ponuda obuhvata preko 14.000 proizvoda. Drogerijski lanac dm je jedan od najvećih ponuđača privatne robne marke na tržištu Srbije, s više od 3.000 proizvoda. Visokokvalitetni, ali i cenovno vrlo povoljni brendovi dm marke Balea, alverde, dmBio, babylove, Denkmit, a među njima i nova dm marka Ivorell, garantuju isti kvalitet u svim zemljama u kojima kompanija posluje.\nKako je kompanija poznata po višegodišnjoj podršci domaćoj privredi, u dm drogerijama posebno mesto zauzima više od 1.600 proizvoda domaćeg porekla. U okviru čuvenog projekta dm Inkubator, kroz koji je lanac pružio podršku srpskim proizvođačima za izlazak na tržište uz dm, u ovom trenutku izdvaja se jedinstvenih 50 proizvoda, u segmentu prehrane, nege i lepote.Od lansiranja proizvoda dm inkubatora u junu 2019. do danas prodato je više od 180.000 artikala iz dm Inkubatora.\nNedavno je dm osvojio prvo mesto za kategoriju Najbolji brend poslodavac u industriji kozmetike i nege, kao i četvrtu poziciju u kategoriji Top 100 brendova poslodavaca u Srbiji,prema oceni koju dodeljuje The Employer Branding Agency. Pored toga, kompanija je od početka 2021. godine dobila priznanja „Najbolji odgovor na pandemiju virusa korona“ i „Najbolji u Srbiji 2020“ Komore menadžera ljudskih resursa Srbije, kao i Nagradu za kulturu brige o ljudima 2021. koju dodeljuje Culture Impact.\nKako bi bio što bliže potencijalnim kandidatima za posao, drogerijski lanac je u prethodnoj godini kreirao jedinstvenu karijernu stranicu za lakši proces regrutacije za rad u dm-u. Kao kompanija koja kontinuirano ide u korak s vodećim svetskim trendovima, dm svakodnevno sprovodi brojna digitalna rešenja koja unapređuju radne procese. Tako je u protekloj godini lansirana platforma Lernwelt koja predstavlja jedinstveni Svet učenja u dm-u, zasnovan na brojnim digitalnim edukacijama.\nTERAPIJA ZVUKOM KOD IRINE DEČERMIĆ


IPARD u "Mojoj bašti" - IPARD\nU Kikindi, u okviru manifestacije "Moja bašta", održan okrugli sto o IPARD programu i značaju udruživanja poljoprivrednika\n-Jedna od najvažnijih aktivnosti projekta „Dani poljoprivrede Kinkinda 2015“ je manifestacija „Moja bašta“, šesta do sada. Prvog dana, u četvrtak, u skupštinskoj sali kikindske opštine održan je okrugli sto posvećen temama udruživanja poljoprivrednika, bez obzira na to da li je reč o zadrugama, asocijacijama, udruženjima... jer je to možda i najvažniji preduslov uspešnijeg nastupa na tržištu i plasmana poljoprivrednih proizvoda. Takođe, razgovaralo se o pretprisupnim fondovima za ruralni razvoj, odnosno IPARD programu, koji je pred nama i za koji poljoprivrednici treba da se pripreme i što bolje informišu – rekao je predsednik UO Banatske lenije Nikola Filipović nakon panel diskusije u kojoj su učestvovali predstavnici poljoprivrednih udruženja, Ministarstva poljoprivrede, Pokrajinskog sekretarijata za poljoprivredu, Severnobanatskog okruga, Opštine Kininda i konsultantske kuće „Speskom konsalting“.\nPomoćnik ministra poljoprivrede zadužen za evropske integracije Dragan Mirković kazao je da se došlo do zaključka da sve nedostatke svi akteri u ovom poslu treba zajedno da rešavaju – i probleme nedovoljnog udruživanja poljoprivrednika i nedostatka konkurentnosti i lojalne i nelojalne konkurencije, odnosa sa prerađivačkom industrijom...\n-Moramo da razgovaramo, uvidimo kako ćemo probleme rešiti da bi stigli do evropskih fondova i koristili ta sredstva kao trening za buduće članstvo u EU. Neophodno je da radimo zajedno, da u saradnji sa lokalnim samoupravama, savetodavnim službama i drugim institucijama približimo IPARD program koji je Evropska komisija odobrila Srbiji početkom ove godine i za koji se očekuju prvi pozivi – naglasio je on.\nBiljana Viduka iz „Speskom konsaltinga“, saradnica na projektima „Banatske lenije“ istakla je da je veoma važno da poljoprivrednici dobiju sve neophodne iformacije o IPARD programu kako bi mogli da mu pristupe.\n-Treba sada početi, važno je da krenemo sa pripremom što pre, a valja imati u vidu da se taj proces se ne završava u trenutku kada se otvori konkurs jer tek onda zapravo počinju ozbiljne obaveze korisnika. Ceo program je složen i zahtevan, podrazumeva prepreke koje će se javljati na terenu, a uz to, postoje ozbiljne procedure i ozbiljna kontrola tih sredstava. Ali, IPARD ne treba da nas plaši već sve to treba da nam ide u prilog – poručila je Biljana Viduka.\nTagovi: ipard eu dragan mirković biljana viduka moja bašta


Njemački vicekancelar Gabriel uskoro kod Putina\nSigmar Gabriel, vicekancelar i ministar ekonomije Njemačke\nNjemački vicekancelar Sigmar Gabriel uskoro će otputovati u Rusiju radi sastanka sa ruskim predsjednikom Vladimirom Putinom, rekao je Reutersu izvor iz njemačkog Ministarstva ekonomije.\nSa Gabrielom će na sastanak sa Putinom ići delegacija njemačkih poslovnih lidera. Prema navodima izvora, tema sastanka biće trenutna pitanja, posebno njemačko-ruski poslovni odnosi.\nNije objavljen datum planiranog odlaska.\nGabriel je lider njemačke Socijaldemokratske partije (SPD) i ministar ekonomije, a posljednji njemački kancelar iz SDP Gerhard Schroeder, još uvjek je, navodi Reuters, blizak saveznik Vladimira Putina.\nOvaj put bi mogao naglasiti razlike u vladajućoj njemačkoj koaliciji lijevog i desnog centra oko politike prema Rusiji, dok dvoje koalicionih partnera počinju da se sukobljavaju prije parlamentarnih izbora u Njemačkoj iduće godine.\nGabrielov SDP zastupa mnogo pomirljiviju politiku prema Moskvi od one koju ima njemačka kancelarka Angela Merkel i njena Hrišćansko demokratska unija (CDU).\nU martu je Gabriel pozvao da se stvore uslovi za ukidanje sankcija Rusiji, uvedenih prije dvije godine zbog aneksije ukrajinskog poluostva Krim i podrške koju Kremlj pruža separatistima na istoku Ukrajine.\nNjemački poslovni krugovi takođe su pozivali na popuštanje sankcija Rusiji.\nNjemačka kancelarka Merkel je više puta ponovila da će do ukidanja sankcija doći tek kada sporazum iz Minska, iz februara 2015-te, bude u potpunosti primijenjen.


Vesti online / Vesti / Zanimljivosti / Iznenađujuće otkriće na Marsu koje bi moglo da promeni sve\nNaučnici koji su koristili NASA orbitalni istraživač Marsa, odnosno, svemirsku sondu napravljenu da vrši izviđanje i istraživanje Marsa iz orbite, došli su do iznenađujućeg otkrića.\nMars ne prestaje da "iznenađuje"\nPronašli su izbušeno korito jezera čija je površina nekada iznosila deset Velikih jezera, koja se nalaze na granici Kanade i Sjedinjenih Država.\n- Ova lokacija je zapravo mesto nekadašnjeg dubokog mora i velikog hidrotermalnog okruženja. To podseća na duboke hidrotermalne otvore koji se mogu naći na Zemlji, slični onima u kojima bi se mogao naći životr na drugim svetovima, životu nije potrebna lepa atmosfera ili određena površina, već kamenje, voda i toplota - rekao je NASA stručnjak Pol Najls.\n- Čak iako ne nađemo nikakve dokaze da je život postojao na Marsu, ova lokacija nam može otkriti vrstu okruženja u kojoj je počeo život na Zemlji. Vulkanska aktivnost u kombinaciji za stajaćom vodom omogućila je uslove koji su verovatno slični uslovima koji su postojali na Zemlji onda kada je život evoluirao - dodao je on.


Odron u rudniku u Srebrenici, zatrpana dva radnika - Index.ba\nOdron u rudniku u Srebrenici, zatrpana dva radnika\nDvojica rudara zatrpana su u rudniku bokista kod Srebrenice u nesreći koja se desila danas oko 12 časova, javlja Srpskainfo. Portparol Policijske uprave Zvornik Miljan Bobar rekao je da im je danas prijavljeno da je došlo do nesreće i da je u pitanju odron.\n– Na lice mjesta odmah je upućena policijska potrola, obaviješten je i dežurni tužilac, kao i rudarski inspektor – pojasnio je Bobar.\nPrema saznanjima Srpskainfo na licu mesta je veliki broj ljudi koji pokušavaju otkopati ruševine i doći do rudara. Za sada nije poznato da li su rudari živi i u kakvom su zdravstvenom stanju. Rudnik o kojem je riječ proteže se na teritoriji Srebrenice i Milića, a nesreća se dogodila na teritoriji opštine Srebrenica.\nPrethodni članakDPS: Pozdravljamo odluku Međunarodnog rezidualnog mehanizma u Hagu\nNaredni članakKvalifikacije za EURO 2020: Svjetski prvak Francuska gost Moldaviji


Drljević povodom osam godina pregovora sa EU: U nekim segmentima nam je potrebno dodatno sazrijevanje :: Politika\nCrna Gora osmu godišnjicu pregovora sa Evropskom unijom dočekuje sa svim otvorenim pregovaračkim poglavljima i sa tri privremeno zatvorena poglavlja u okviru pregovaračkog procesa, kazao je glavni pregovarač Aleksandar Drljević povodom osme godišnjice pregovora sa EU.\nKako je dodao, zvaničnim otvaranjem i posljednjeg pregovaračkog poglavlja briselska administracija je pokazala da politika proširenja ostaje aktivna i u ovim teškim vremenima kad se svi suočavamo sa pandemijom korona virusa i da su vrata EU širom otvorena za nove članice.\n"Do danas, Crna Gora je ostvarila zapažene rezultate, prije svega kad je zakonodavni i institucionalni oblik saradnje sa EU u pitanju, i ono što je važno u narednom periodu je da kroz konkretne rezultate i mjerljivi bilans rezultata pokažemo da su naše institucije i naš zakonodavni okvir koji smo kreirali u prethodnom periodu apsolutno funkcionalni'', kazao je on i dodao da nas u narednoj fazi pregovaračkog procesa očekuje još dosta posla.\n''To se, prije svega, odnosi na vladvainu prava i poglavlja 23 i 24 koja će ostati u fokusu naše pažnje i u narednom periodu. Ono što je pokazao Nezvanični radni dokument Evropske komisije je da u Crnoj Gori možemo da budemo zadovoljni napretkom koji smo ostvarili u ovim poglavljima, prije svega kad je u pitanju borba protiv organizovanog kriminala i korupcije, borba protiv trgovine ljudima, pranje novca, a iznad svega policijska saradnja i veoma uspješne akcije koje je naša policija sprovodila zajedno sa policijama država članica EU'', naveo je on.\n''Naravno, ovo samo treba da bude dodatan podstrek za sve nas koji smo u integracionom procesu, da nastavimo da sa konkretnim, mjerljviim rezultatima dokazujemo da je vladavina prava naš prioritet, jer to je preduslov našeg daljeg napretka kad je proces evropske integracije u pitanju. Međutim, primjetno je da je u nekim segmentima potrebno dodatno sazrijevanje i, prije svega, mislim na oblast političkih kriterijuma, gdje je jako važno da određeni izazovi koji se nalaze pred nama, a to je, prije svega, održavanje parlamentarnih izbora, vraćanje političkog dijaloga u institucije sistema, i potpuna funkcionalnost demokratskih institucija sistema bude u fokusu naše pažnje. To će biti jedan od ključnih preduslova našeg daljeg integracionog procesa'', kazao je glavni pregovarač.\nKako je dodao, u EU ne ulazi Vlada ili jedan pojedinac ili jedna institucija.\n''U EU ulazi čitavo društvo, svi segmenti našeg društva treba da se integrišu i, bez obzira na to da li smo u Vladinim institucijama, nevladinim organizacijama, da li dolazimo iz medijske zajednice ili različitih političkih partija, treba svi zajedno da shvatimo da je ovo proces koji je za dobrobit Crne Gore i njenih građana i da svako u svom segmentu i opsegu svojih odgovornosti doprinese postizanju konačnog cilja, a to je punopravno članstvo Crne Gore u EU.\nAko tako shvatimo ovaj proces, ako nastavimo marljivo da radimo u narednom periodu, vjerujem da za mandata ove briselske administracije možemo da završimo pregovarački proces i da se ispune svi uslovi za naše punopravno članstvo u EU'', zaključio je on.


Hoće li evropski Liberali i Zeleni učestvovati u međustranačkom dijalogu u Srbiji? - European Western Balkans\nHoće li evropski Liberali i Zeleni učestvovati u međustranačkom dijalogu u Srbiji?\nAutor Sandra Maksimović 12. 02. 2021.\nBRISEL / BEOGRAD – Uskoro nas očekuje početak naredne runde međustračkog dijaloga uz posredovanje evropskih parlamentaraca iz redova Evropske narodne partije i Socijaldemokrata. Međutim, treća najveća grupa u Evropskom parlamentu „Obnovimo Evropu“ (Renew Europe / ALDE) zatražila je da i oni imaju člana misije u Srbiji, ali je šef Spoljnopolitičkog odbora Evropskog parlamenta Dejvid Mekalister taj zahtev odbio.\nPrema rečima evropskog poslanika iz ove grupe Klemena Grošelja, oni su zamolili da budu deo delegacije, što ipak nije bilo moguće zato što je na početku aktuelnog mandata Evropskog parlamenta između grupa napravljen dogovor i podela oko aktivnosti vezanih za podršku demokratiji u zemljama koje nisu članice EU.\n„Od početka mandata, EPP i S&D su preuzeli odgovornost za Zapadni Balkan. S obzirom na to da u prethodnoj rundi dijaloga nismo dobijali obaveštenja od Tanje Fajon i Vladimira Bilčika, sada smo se sa grupacijom ’Zeleni’ dogovorili da ćemo tražiti da budemo redovno informisani i pre i nakon početka dijaloga“, naveo je Grošelj.\nOn je dodao da će takođe redovno slati njihove inpute vezano za teme o kojima smatraju da bi trebalo da se razgovara.\n„Mi sada formalno nećemo učestvovati u međustranačkom dijalogu, ali ćemo biti vrlo privrženi i zainteresovani za to šta se zbiva u Srbiji“, istakao je Grošelj.\nS druge strane, poslanica Zelenih u EP Viola fon Kramon-Taubadel ističe da je njena grupa u bliskom kontaktu sa EPP-om i S&D-om, a takođe i lično sa Bilčikom i Fajon kada je u pitanju međustranački dijalog.\n“Za mene i za našu parlamentarnu grupu veoma je važno kako će se razvijati međustranački dijalog. Gospođa Fajon i gospodin Bilčik imaju jasan mandat za vođenje dijaloga. U okviru Evropskog parlamenta ove uloge se dele među grupama, tako da sam lično uključena u sličan dijalog u Gruziji, ali to ne znači da ne pratim srpski dijalog i nemam jasna očekivanja. Zeleni žele da budu sigurni da postoji jasan vremenski okvir i transparentna merila vezana za to šta bi trebalo postići međupartijskim dijalogom”, naglašava fon Kramon za European Western Balkans.\nOna dalje dodaje da bi želeli da znaju kada će početi zvanični razgovori i ko će sa srpske strane učestvovati u dijalogu.\n“Koje stranke, akteri i koji entiteti? Šta je potrebno učiniti da bi jedna stranka bila pozvana? Ono što je presudno iz naše perspektive biće postavljanje pravila sprovođenja i praćenja već u ovoj fazi, jer ako se stranke dogovore oko nečega, vlada treba da primeni sve delove, a ne samo one delove koji su za njih tehnički i politički laki za sprovođenje. U ovom slučaju čitav dijalog ne bi imao smisla. Na vladajućoj koaliciji i opozicionim strankama je da odluče da li zaista žele da se uključe u takav dijalog, ali upuštati se u njega, a zatim ga ne uzimati za ozbiljno, zaista nema smisla”, zaključuje evropska poslanica.\nPodsetimo, nedavno je objavljeno da će bivši poslanici u Evropskom parlamentu sa velikim iskustvom kada je reč o Srbiji i Zapadnom Balkanu, Eduard Kukan (EPP) i Knut Flekenštajn (S&D), učestvovati u nastavku dijaloga zajedno sa Fajon i Bilčikom. Kukan i Flekenštajn su već imali sličnu ulogu u Severnoj Makedoniji, kada su zajedno sa bivšim poslanikom u EP i izvestiocem za Severnu Makedoniju Ivom Vajglom (ALDE), bili “trojka” koja je obezbedila postizanje sporazuma iz Pržina i stvaranje fer i poštenih izbornih uslova koji su na kraju doveli do promene vlasti u ovoj zemlji.\nVajgl je u intervjuu za EWB iz 2019. godine, dok je trajala prva runda međustranačkog dijaloga, istakao da nije bio pozvan da bude deo “trojke” koja će predvoditi razgovore u Srbiji, zato što smatra da su u Srbiji želeli da izbegnu nekog ko je previše kritičan prema njima.\n“A možda je čak i bolje, ako postoje predrasude te vrste, onda nema smisla sarađivati. Jedanput kada sam pozvao u Brisel predstavnike srpske opozicije, imali smo tamo jedan sastanak, tada sam pročitao u nekim medijima ovde da sam ja jedan od najvećih srbomrzaca. U stvari, ja sam uvek podržavao Srbiju na putu ka Evropskoj uniji, i kao izvestilac iz senke, što sam bio četiri godine. Ja sam uvek pozivao na tolerantnost prema Srbiji, čak i po nekim kritičnim tačkama”, rekao je tada Vajgl.\nDa je grupa “Obnovimo Evropu” kritična prema Srbiji pokazuje i činjenica da je jedanaest poslanika ove grupe uputilo pismo komesaru za susedstvo i proširenje Oliveru Varheljiju krajem maja 2020. godine, u kojem su izrazili duboku zabrinutost stanjem demokratije u Srbiji i uslovima u kojima će se održati izbori tada zakazani za 21. jun.\nNije izostala ni kritika od Zelenih, čija je poslanica fon Kramon-Taubadel dan nakon prošlogodišnjih izbora izjavila da su oni dokaz da demokratija postaje šuplja pod vlašću Aleksandra Vučića.\n„Davno pre jučerašnjih izbora postalo je jasno da izbori u Srbiji ne dostižu osnovne demokratske standarde. Vladajuća stranka koristi državne resurse kao svoje; medijski pejzaž nije dozvolio pravu raspravu, uznemiravanje i zastrašivanje opozicionih političara nije omogućilo slobodne i fer izbore. Bojkot je izazvao situaciju u kojoj je pobednik bio jasan pre nego što su i izbori počeli”, izjavila je tada evropska poslanica.\nOstale partije kao posmatrači\nBez obzira na činjenicu da uključivanje drugih stranaka nije moguće do narednog sastava Evropskog parlamenta, bivši gradonačelnih Šapca i predsednik stranke Zajedno za Srbiju Nebojša Zelenović i međunarodni sekretar Pokreta slobodnih građana (PSG) Natan Albahari smatraju da među svim strankama u EP postoji veliko interesovanje za dijalog u Srbiji.\n“Sve stranke, uključujući one koje nisu direktno involvirane u dijalog (kao što su Obnovimo Evropu i Zeleni), imaju sve relevantne informacije, od zvaničnih izveštaja, do izveštaja organizacija nevladinog sektora, o dramatično lošoj situaciji u Srbiji kada su u pitanju vladavina prava, sloboda medija i nemogućnost da građani slobodno izraze svoju volju glasanjem na izborima. Poslednji dokazi o ovim pitanjima stižu upravo sa lokalnih izbora u Šapcu gde je vladajuća Srpska napredna stranka (SNS) izvršila pritisak na građane i zloupotrebila njihovu izbornu volju”, navodi Zelenović.\nOn dodaje da je siguran da će Zeleni, koji u ovom trenutku intenzivno komuniciraju sa strankom Zajedno za Srbiju i Inicijativnom Ne davimo Beograd, imati pun uvid u izveštaje koje Evropskom parlamentu podnose Vladimir Bilčik i Tanja Fajon.\nNa pitanje da li su druge partije potrebne u međustranačkom dijalogu, Albahari odgovara da bi radije rekao da su poželjne.\n„Taj dijalog može da se održi i bez njih, odnosno bez predstavnika grupa ’Obnovimo Evropu’ i ’Zeleni’, ali iskustvo iz prethodne runde koju smo imali prošle godine je pokazalo da bi bilo poželjno da imamo i predstavnike i iz ove dve grupacije, kako bi se dinamika u samom razgovoru poboljšala“, izjavio je Albahari.\nOn je dodao da bi bilo poželjno da druge stranke učestvuju u dijalogu zato što i jedni i drugi kad se bave Srbijom gledaju Srbiju iz ugla evropskih vrednosti više nego Evropska narodna partija, više su principijelni.\n„Kao što znate, sestra partija EPP-a je SNS i oni imaju jednu vrstu pozitivnog odnosa i saradnje sa njima koja im po našem mišljenju, odnosno prema onome što smo mogli da vidimo u proteklih par godina, ne dozvoljava da uzmu kritičan stav ili kritičan okvir prema Srbiji, kao što to na primer mogu da urade liberali ili Zeleni. Ako već ne mogu da učestvuju kao formalni predstavnici onda bi možda mogli da učestvuju kao posmatrači“, objasnio je Albahari i dodao da smatra da bi samo njihovo prisustvo bez toga da oni formalno mogu da govore i uzmu učešće u dijalogu, povećalo pritisak i šanse da vladajuća većina možda promeni svoje stavove u nekim delovima.\nEvropska narodna partijaEvropski parlamentKlemen GrošeljMeđustranački dijalogNatan AlbahariNebojša ZelenovićObnovimo EvropuSocijaldemokratska partija Bosne i HercegovineZeleni\nVenecijanska komisija o demokratskim institucijama u Srbiji


Izvor: Vostok.rs, 29.Okt.2020, 00:32\n„Govorili smo i o odnosima sa Rusijom. U Evropi se ne može garantovati bezbednost bez postepenog uspostavljanja poverenja u odnosima sa Rusijom“, rekao je Makron. On je dodao da se pitanja u sferi bezbednosti o kojima je neophodno razgovarati sa Moskvom – množe. „Situacija u Belorusiji i Nagorno-Karabahu su najsvežiji primeri. Glavni cilj našeg delovanja u vezi sa Rusijom je poboljšanje uslova za kolektivnu bezbednost Evrope, u potpunosti uzimajući u obzir bezbednost svih članica EU, uključujući i Estoniju“, rekao je Makron. Makron je tom prilikom zahvalio Estoniji za učešće u kontraterorističkoj operaciji u zoni Sahel.


Stefanovićev čovek najuren iz kabineta ministra policije! - Naša Borba\nStefanovićev čovek najuren iz kabineta ministra policije!\nSvetozar Radić, kadar Nebojše Stefanovića, koga je nekoliko meseci i Aleksandar Vulin zadržao kao zamenika šefa kabineta ministra policije, prebačen je u Žandarmeriju, na mesto koordinatora u ovoj jedinici, saznaje Direktno.rs. I odmah po dobijanju “prekomande” otišao je na odmor.\nRadić je važio za čoveka lojalnog bivšem ministru policije. Čak ga je Stefanović, prošlog leta, pred kraj svog mandata unapredio u v. d. načelnika Sektora unutrašnje kontrole MUP Srbije. Na tom položaju nije ostao dugo, jer je u novembru prošle godine razrešen sa te funkcije, pa je protekla tri i po meseca bio samo zamenik šefa kabineta ministra policije.\nKoliko je Sveta Radić bio čovek od poverenja sadašnjeg ministra odbrane svedoči i to da je bio član Konkursne komisije koja je 2016. odlučivala koji će kandidat biti izabran za direktora policije. A taj kandidat je, takođe, bio Stefanovićev izbor, Vladimir Rebić kome mandat ističe krajem ove godine.\nBivši ministar policije ovih dana je baš u nemilosti SNS šefa, Aleksandra Vučića. Malo po malo steže se obruč oko njega, pa se nakon afere „prisluškivanje“, i smene najbližih Stefanovićevih saradnika u MUP-u, sada oni i privode. I to zbog sumnji da su povezani sa Veljkom Belivukom, poznatijim kao Velja Nevolja, i Darkom Elezom.\nPodsetimo, u ponedeljak je u SBPOK-u saslušana Dijana Hrkalović, bivša državna sekretarka MUP-a. Ona je nakon četiri sata ispitivanja u svojstvu građanina puštena kući, a mediji su preneli da je odbila poligrafsko ispitivanje, isto kao i januaru kada je tema bila prisluškivanje.\nDan ranije, prvi čovek FSS Slaviša Kokeza priveden je u SBPOK na informativni razgovor, a režimski mediji takođe su preneli da je i on odbio poligraf, čak i na pitanje da li je učestvovao u pripremanju ubistva Aleksandra Vučića.\nSvi oni su sumnjivi, nakon što je beogradski ugostitelj Aleksandar Kajmaković, zvan Aca Bosanac, na salušanju u SBPOK-u rekao da je pola zarade restorana „Temperament“ davao bivšem ministru policije i njegovom kumu Aleksandru Papiću, kontroverznom biznismenu, a da je ostalo delio sa Slavišom Kokezom, predsednikom FSS.\nPrethodni tekstOVO JE KRAJ VUČIĆEVOG REŽIMA: Izmislio aferu prisluškivanje\nSledeći tekstSTEFANOVIĆEV KUM SVEDOČI PROTIV NJEGA: Nebojša kriv za kriminal, da li ga Vučić sme uhapsiti?


ZDRAVSTVENO OBRAZOVANJE NA INTERNETU: "Dr Gugl" najviše posla ima u Srbiji : Nadlanu.com\nObjavljeno 26. nov 2021. / 17:00:14\nSkoro tri četvrtine stanovnika Srbije je u proteklih godinu dana potražilo zdravstvene informacije na internetu, pokazalo je Štadino istraživanje o zdravstvenim navikama za 2021. godinu sprovedeno u 15 evropskih zemalja, među kojima je i Srbija.\nIstraživanje je pokazalo da su stanovnici Srbije prvi u zdravstvenom obrazovanju na internetu i da je čak 72 odsto njih u proteklih godinu dana pročitalo više zdravstvenih informacija na mreži nego obično.\nIstovremeno, samo pet odsto stanovnika Srbije ne traži informacije o zdravstvenim temama od "dr Gugla", navodi se u saopštenju kompanije Štada.\nPrema istraživanju, značajan procenat Evropljana, njih 36 odsto, takođe koristi internet za informacije o uzimanju lekova, njihovim indikacijama i neželjenim reakcijama, u čemu prednjače stanovnici Rusije (62 odsto) i Ukrajine (58 odsto).\nIstraživanje je pokazalo i da se ukupno 45 odsto populacije u urbanim sredinama anketiranih zemalja okreće internetu, dok je broj onih iz ruralnih područja manji - 32 odsto.\nIstraživanje je pokazalo da onlajn konsultacije sa lekarom izazivaju oprečna mišljenja i podele među Evropljanima, navodi se u saopštenju kompanije Štada koja sedmu godinu za redom organizuje taj vid istraživanja kao doprinos boljem uvidu u zdravstvene navike i potrebe šire populacije.\nIako svaki četvrti Evropljanin taj način konsultacija smatra napretkom, ističući i značajnu uštedu u vremenu, jednak broj njih to kategorično odbija (24 odsto) naglašavajući da mnogo više ceni ličnu interakciju sa lekarom uprkos napretku tehnologije.\nRezultati istraživanja, u drugoj godini kovid pandemije, ukazuju da bi danas manji broj Evropljana prihvatio "lečenje na daljinu" u odnosu na 2020. godinu, kada je čak 70 odsto bilo za tu opciju.\nS druge strane, u porastu je težnja za konsultacijama uživo i to sa 11 odsto u 2020. godini, na 24 odsto Evropljana u ovoj godini.\nU Srbiji bi 18 odsto stanovnika odbilo onlajn konsultacije sa lekarom, jer im je lična interakcija važnija.\nLečenje putem veb kamere prihvatilo bi 60 odsto stanovnika Srbije, u slučaju lakše ili sekundarne bolesti, a rezultat u Srbiji je malo iznad evropskog proseka od 57 procenata, čime se našla na petom mestu iza Portugalije, Španije, Italije i Velike Britanije u pogledu spremnosti za takav vid konsultacija sa lekarom.\nTakođe, digitalna uputstva za lek podržava tri četvrtine Evropljana (76 odsto), dok bi u Srbiji čak 82 odsto stanovnika bilo spremno da koristi elektronsko uputstvo za pacijente, kao i elektronske letke i pamflete sa informacijama o proizvodima, npr. skeniranjem koda na pakovanjima lekova.\nDvoje od petoro građana Srbije (39 odsto) veruje da bi elektronski pamfleti bili praktičniji i prouzrokovali manje otpada, što je znatno iznad evropskog proseka ankete - 32 procenta.\nS druge strane, oko 40 odsto Evropljana ne želi da se u potpunosti odrekne papirne verzije, u čemu prednjače Francuzi među kojima je svega 19 procenata zainteresovano za digitalnu verziju.\nZdravstvene aplikacije koristi samo sedam odsto ispitanika, dok ih 30 odsto Evropljana ne smatra korisnim.\nKada je reč o Srbiji, 9 odsto građana koristi takve aplikacije, a više od petine (22 odsto) veruje da bi mogle pomoći u postizanju bolje onlajn komunikacije sa svojim lekarom.\ndr gugllečenjemedicinski problemipandemija koronavirusasrbijazdravstveni problemi


10 najboljih hotela u Monreale u 2019: TripAdvisor\nNajbolji hoteli - Monreale, Italija\n34 od 44 objekta su dostupna u Monreale\nObaveštenje o cenama: Monreale – cene hotela miruju. Sada je sjajan trenutak da rezervišete!\nBr. 1 u pogledu odnosa cena/kvalitet od 44 smeštajna objekta u Monreale\nBr. 2 u pogledu odnosa cena/kvalitet od 44 smeštajna objekta u Monreale\nBr. 3 u pogledu odnosa cena/kvalitet od 44 smeštajna objekta u Monreale\nBr. 4 u pogledu odnosa cena/kvalitet od 44 smeštajna objekta u Monreale\nBr. 5 u pogledu odnosa cena/kvalitet od 44 smeštajna objekta u Monreale\nBr. 6 u pogledu odnosa cena/kvalitet od 44 smeštajna objekta u Monreale\nBr. 7 u pogledu odnosa cena/kvalitet od 44 smeštajna objekta u Monreale\nBr. 8 u pogledu odnosa cena/kvalitet od 44 smeštajna objekta u Monreale\nBr. 9 u pogledu odnosa cena/kvalitet od 44 smeštajna objekta u Monreale\nBr. 10 u pogledu odnosa cena/kvalitet od 44 smeštajna objekta u Monreale\nBr. 11 u pogledu odnosa cena/kvalitet od 44 smeštajna objekta u Monreale\nBr. 12 u pogledu odnosa cena/kvalitet od 44 smeštajna objekta u Monreale\nBr. 13 u pogledu odnosa cena/kvalitet od 44 smeštajna objekta u Monreale\nBr. 14 u pogledu odnosa cena/kvalitet od 44 smeštajna objekta u Monreale\nBr. 15 u pogledu odnosa cena/kvalitet od 44 smeštajna objekta u Monreale\nBr. 16 u pogledu odnosa cena/kvalitet od 44 smeštajna objekta u Monreale\nBr. 17 u pogledu odnosa cena/kvalitet od 44 smeštajna objekta u Monreale\nBr. 18 u pogledu odnosa cena/kvalitet od 44 smeštajna objekta u Monreale\nBr. 19 u pogledu odnosa cena/kvalitet od 44 smeštajna objekta u Monreale\nBr. 20 u pogledu odnosa cena/kvalitet od 44 smeštajna objekta u Monreale\nBr. 21 u pogledu odnosa cena/kvalitet od 44 smeštajna objekta u Monreale\nBr. 22 u pogledu odnosa cena/kvalitet od 44 smeštajna objekta u Monreale\nBr. 23 u pogledu odnosa cena/kvalitet od 44 smeštajna objekta u Monreale\nBr. 24 u pogledu odnosa cena/kvalitet od 44 smeštajna objekta u Monreale\nBr. 25 u pogledu odnosa cena/kvalitet od 44 smeštajna objekta u Monreale\nBr. 26 u pogledu odnosa cena/kvalitet od 44 smeštajna objekta u Monreale\nBr. 27 u pogledu odnosa cena/kvalitet od 44 smeštajna objekta u Monreale\nBr. 28 u pogledu odnosa cena/kvalitet od 44 smeštajna objekta u Monreale\nBr. 29 u pogledu odnosa cena/kvalitet od 44 smeštajna objekta u Monreale


Prvi Ladies Night u bioskopu "Cineplexx", 18. aprila\nNaslovna » Izlasci » Film » Prvi Ladies Night u bioskopu „Cineplexx“, 18. aprila\nPrvi Ladies Night u bioskopu „Cineplexx“, 18. aprila\nAh Neša 14. april 2013. Film Postavite komentar\nPrvo veče namenjeno lepšem polu, Ladies Night, biće održano 18. aprila od 20.00, u bioskopu „Cineplexx Delta City“.\nPosetiteljke, ali i posetioci, ovih bioskopa moći će među prvima da pogledaju film „Utočište“ po ceni ulaznice od 300 dinara, a uz nju će na poklon dobijati magazin „Grazia“ i piće „Somersby“.\nFilm „Utočište“ je uzbudljiva i napeta priča o borbi jedne žene da ponovo zavoli, zasnovana na romanu Nikolasa Sparksa. Kad misteriozna mlada žena stigne u mali grad u Severnoj Karolini, njena nevoljnost da se pridruži blisko povezanoj zajednici podići će pitanja o njenoj prošlosti. Ona će polako početi da „pušta korene“ i skupiće hrabrosti da započne vezu sa Aleksom, udovcem s dvoje dece. Ali mračne tajne počinju da ugrožavaju njen novi život toliko da će biti primorana da ponovo otkrije značenje reči „žrtva“ i da se osloni na snagu ljubavi u ovom duboko potresnom ljubavnom trileru.\nKarte za Ladies Night su u prodaji na blagajni bioskopa. (danubeogradu.rs)\nTagovicineplexx dub film izlasci promocije vesti\nPrethodni The Tube: Noise Destruction, 19. april\nSledeći Ture „Iščezli hramovi hrišćanskog Beograda“


U rukavima jakne - kilogram marihuane - Naslovi.net vesti\nU rukavima jakne - kilogram marihuane\nRTV ponedeljak, 13. novembar 2017.\nKIKINDA - Na Graničnom prelazu Horgoš, prilikom kontrole autobusa iz Kosovske Mitrovice, policija je u saradnji sa Upravom carina, zaplenila više od kilogram i 100 grama marihuane i uhapsila jednu osobu.\nPrilikom kontrole autobusa, u kome se nalazio M. A. (1987), policija je u putnoj torbi osumnjičenog, tačnije među garderobom u rukavima jakne, pronašla dva paketa marihuane umotane u foliju, ukupne težine kilogram i 142 grama.... »\nB92 ponedeljak, 13. novembar 2017.\nCarinici na graničnom prelazu Horgoš su u jednom novopazarskom autobusu otkrili i zaplenili preko 1,1 kilogram marihuane i oko 300 grama zlatnog nakita.\nZaplena se dogodila u noći između subote i nedelje. Oba prekršaja su otkrivena pola sata posle ponoći, tokom redovne izlazne kontrole putnika i prtljaga novopazarskog autobusa koji saobraća na liniji Prijepolje-Roštok u Nemačkoj,... »\nCarinici na Horgošu zaplenili marihuanu i zlato\nDnevnik ponedeljak, 13. novembar 2017.\nNOVI SAD: Carinici na graničnom prelazu Horgoš su u noći između subote i nedelje, u saradnji sa policijom, u jednom novopazarskom autobusu otkrili i zaplenili preko 1,1 kilogram marihuane i oko 300 grama zlatnog nakita.\nOba prekršaja su otkrivena pola sata posle ponoći, tokom redovne izlazne kontrole putnika i prtljaga novopazarskog autobusa koji saobraća na liniji Prijepolje-Roštok u Nemačkoj. Marihuanu je pokušao da prokrijumčari 30-godišnji... »\nIndija: Voz pregazio pešake, najmanje 50 mrtvih


Iz kampanje Hillary Clinton Trumpovi komentare su nazvali 'opasnim' (AP)\n“Ukoliko ona bude u prilici da bira sudije, vi tu ništa nećete moći učiniti. Mada vi, koji se držite Drugog amandmana na Ustav (koji daje pravo na posjedovanje i nošenje oružja), možda tu može nešto da se uradi, ne znam”, rekao je Trump na mitingu organizovanom na Univerzitetu Sjeverne Karoline u Wilmingtonu.\nIz kampanje Hillary Clinton Trumpovi komentari su nazvali “opasnim”.\n“Osoba koja želi da postane predsjednik SAD-a ne bi trebala ni na koji način sugerisati nasilje”, navedeno je iz te kampanje.\nReuters je zatražio izjavu američke Tajne službe o Trumpovim navodima, koja je kratko navela da je “svjesna tog komentara”.\nTrumpov kandidat za potpredsjednika SAD-a i guverner Indiane tvrdi da Trump “naravno nije” podsticao na nasilje protiv Clinton, javlja AP.\nNasilničko, žestoko, rasističko i seksističko provociranje iznenadilo je političku klasu i išlo u Trumpovu korist.\nTrump: Clinton ‘kandidatkinja prošlosti’\nRepublikanski kandidat na predsjedničkim izborima u SAD-u predstavio je svoju viziju američke ekonomije.Donald Trump je, takođe, napao svoju rivalku Hillary Clinton, nazvavši je “kandidatkinjom prošlosti”.


Suđenje Mladiću ponovo odgođeno - Kozarac.ba\nSudsko vijeće Haškog tribunala ponovo je odložilo početak iznošenja dokaza tužilaštva na suđenju optuženiku za genocid i zločine u BiH Ratku Mladiću.\nProces koji je, nakon uvodne riječi tužilaca održane 16. i 17. maja, trebalo da se nastavi 25. juna, svjedočenjem prvih svjedoka, odgođen je do daljeg, saopšteno je iz Haškog tribunala.\nRazlog novog odlaganja suđenja, kao i prije mjesec dana, je neblagovremeno objelodanjivanje dokumenata koje tužilaštvo namjerava koristiti na suđenju, a po pravilniku suda mora da dostavi na uvid i optuženom.\nOdbrana generala Mladića je najprije 31. maja, a potom i šest dana kasnije, zatražila da saslušanje prvih svjedoka bude odgođeno zbog problema u dobijanju dokaza od Tužilaštva.\nSuđenje Mladiću, bivšem načelniku Glavnog štaba Vojske Republike Srpske, optuženom za genocid, zločine protiv čovječnosti i kršenje zakona i običaja ratovanja, počelo je 16. maja iznošenjem uvodne riječi optužbe.\nPrvobitno je bilo planirano da dokazni postupak optužbe počne 29. maja, ali je sudsko vijeće prolongiralo taj datum zbog “grešaka Tužilaštva u objelodanjivanju dokaza”.


Evo zbog čega: UKLONJEN SPISAK GRAĐANA SARAJEVA KOJIMA SU IZRAĐENE e-ZDRAVSTVENE KNJIŽICE\nZavod zdravstvenog osiguranja Kantona Sarajevo uklonio je sa svoje Internet stranice objavljene spiskove građana Kantona Sarajevo koji su dobili elektronske zdravstvene kartice, nakon što je Agencija za zaštitu ličnih podataka u BiH naložila Zavodu da to uradi.\nNa uklonjenom spisku, koji je vremenom trebao biti dopunjen, nalazila su se imena osiguranih osoba kojima su do sada izrađene elektronske zdravstvene kartice.\nZavod zdravstvenog osiguranja Kantona Sarajevo pristupio je izvršenju Rješenja i u cijelosti uklonio spisak.\nInformacije u vezi s izradom, izdavanjem elektronskih zdravstvenih kartica i njihovim korištenjem građani mogu dobiti od službenika zavoda.\nZdravstvene kartice moguće je preuzeti u poslovnicama zdravstvenog osiguranja Kantona Sarajevo radnim danom u periodu od 7:15 sati do 15:45 sati. Za preuzimanje istih potrebno je dostaviti identifikacioni dokument, staru zdravstvenu legitimaciju ili prijavnicu iz CIPS-a.\nZa osigurane osobe koje ne vrše plaćanje elektronskih zdravstvenih kartica na osnovu Odluke o naplati elektronskih zdravstvenih kartica potrebno je dostaviti dokaz.\nNakon što je na portalu Doznajemo.com prije nekoliko dana objavljen link prema spiskovima građana kojma su izrađene e-zdravstvene knjižice, te nakon što su onda taj tekst preuzeli i brojni drugi mediji, uslijedile su velike gužve na mjestima za podizanje istih.


PODRŠKA NEMAČKE Košnice za mlade pčelare u okviru projekta podsticaja zapošljavanja - Dnevnik Juga\nPočetna / EKONOMIJA / PODRŠKA NEMAČKE Košnice za mlade pčelare u okviru projekta podsticaja zapošljavanja\nSrdjan Stamenkovic 13/09/2017\tEKONOMIJA Ostavi komentar\nTime je i zvanično završen jedan deo projekta Podsticanje zapošljavanja mladih, koji je grad realizovao u saradnji sa nemačkom Vladom. U drugom segmentu istog programa, započetog danas potpisivanjem Memoranduma o saradnji sa lokalnom samoupravom, Nemačka organizacija Giz, obezbediće plastenike za mlade povrtare i podršku zemljoradničkim zadrugama.\nNemačka organizacija za medjunarodnu saradnju GIZ i Vlada Nemačke, postaju polako naša redovna podrška u nastojanjima sa mladima u Leskovcu obezbedimo posao, bolji život i sigurniju budućnost.U tom cilju, otvoreno je 189 firmi, od kojih 15o radi danas. Težimo da sve više sredstava izdvajamo i za sektor poljoprivrede, strateški važnu granu privrede za grad Leskovac, u čiji razvoj je grad ove godine uložio 4 posto ukupnog budžeta, istakao je gradonačelnik Goran Cvetanović:\n– Sve to neće dati adekvatne efekte, ukoliko što veći broj mladih ljudi ne privučemo poljoprivrednoj proizvodnji.Zato smatram da je projekat “Podsticanje zapiošljavanja mladih“ nemačke razvojne saradnje, koji sprovodi Nemačka organizacija za medjunarodnu saradnju GIZ, izuzetno važan za osnaživanje mladih da se okrenu poljoprivredi, stvore dobru osnovu za uspešno poslovanje i doprinesu svom ličnom i razvoju čitavog grada.\nZa 53-oje mladih pčelara i pčelarki, članove udruženja “Leskovac “ i “Beli bagrem“, obezbedjeno je 4oo košnica, a pojedinačno, u zavisnosti od kapaciteta, biznis planova i prethodnog iskustva, svako je dobio od 3 do 10 košnica. Maja Stojiljković, iako se školovala za rad u sudnici ili advokatskoj kancelariji, perspektivna je mlada pčelarka, kojoj je ljubav prema ovom poslu usadio otac.\n– Ima 30 godina, diplomirani sam pravnik i nisam zaposlena. U pčelarstvu sam aktivno dve godine, zahvaljujući pomoći, podršci i iskustvu mog oca.Zahvaljujem se u svoje i u ime svih mladih pčelara na ovakvom podsticaj, obzirom na to da se u poslednjih 4o-ak godina, izuzev pomalo države i lokalne samouprave, niko ozbiljnije nije posvetio oblasti pčelarstva, za koju znamo da je ključ čovečanstva.Posebnu zahvalnost izražavam GIZ-u, koji podržava upravo nas mlade. Program mentorstva i raznovrsne obuke, prilagodjene našim potrebama, a organizovane u okviru projekta, mene su dodatno motivisale, izazivajući u meni želju za još većim i kvalitetnijim angažovanjem, a samim tim i uvećanjem mojih prihoda.Radujem se daljom saradnji sa GIZ-om i pozivam sve mnlade ljude da iskoriste šanse koje projekat pruža.\nVodja projekta, Hajnc Diter Harbers naglasio je da, iako je nemačka Vlada na različite načine već saradjivala sa Leskovcem , projekat “Podsticanje zapošljavanju mladih“, pedstavlja početak jednog dugog divnog partnerstva:\n– Fokusirali smo se na poljoprivredu, a naročito na proizvodnju meda. Krajem 2o16. Nabavili smo dosta opreme, koja pomaže u preradi meda, a želja nam je da i dalje pružamo podršku pčelarskim udruženjima iz Leskovca i okoline.Čuo sam da je za našu donaciju u košnicama konkurisalo stotinu mladih ljudi d kojih je izabrano 53-oje. Možda bi ovo mogla da bude podsticaj onima koji nisu dobili košnice da se dodatno angažuju i nadju na narednom spisku za podršku. Koristim priliku i da se zahvalim Organizaciji “Help“, kao i lokalnoj službi za zapošljavanje, koje su nam svesrdno pomogle u realizaciji projekta.\nHarbers je preneo i iskrenu želju i nameru nemačke kancelarke Angele Merkel da, preko razvojne organizacije Giz podrži Srbiju na njenom putu ka Evropskoj uniji. On je naglasio da se unapred raduje ponovnom dolasku u Leskovac, pošto je danas sa gradonačelnikom Cvetanovićem, potpisao Memorandum o saradnji na realizaciji projekta “Podsticanje zapošljavanja mladih poljoprivrednika“, koji će, izmedju ostalog, podrazumevati donaciju plastenika mladim povrtarima i podršku novim zemljoradničkim zadrugama na teritoriji grada Leskovca.\nU ime udruženja “Leskovac“ i “Beli bagrem“, na donaciji u košnicama zahvalio se Nenad Stefanović, koji je podsetio da su pčelarstvu, kao perspektivnoj grani poljoprivrede, neophodni podsticaji, kako bi uhvatilo zamajac i postalo ozbiljno isplativa delatnost:\n– Zanimljiv je podatak da je Srbija u 2o134. godini iz Srbije izvezeno više meda, nego mesa.Zato je ovo vrlo važna priča za Leskovac i čitavu Srbiju. Ako se pomoć pčelarstvu nastavi, naš grad i našu državu će prepoznavati kao šampione u proizvodnji meda i pčelinjih proizvoda. Udruživanje, zapošljavanje mladih ljudi i njihovo povezivanje, ključ su uspeha svake oblasti, pa i ove. Grad podržava oba udruženja, koja inače blisko saradjuju, pa zahvalnost za naše dosadašnje uspehe i razvoj pčelarstva, osim donatorima, ide i lokalnoj samoupravi.\nStefanović je dodao da Leskovac mora da koristi komparativne prednosti u odnosu na druge, pre svega u proizvodnji meda kontrolisanog porekla i kvaliteta, organskog meda, proizvodnji matica i istraživanja u oblasti proizvodnje pčelinjeg otrova. U tom cilju, udruženja će raditi na brojnosti, angažovanju mladih pčelara, marketinškoj promociji meda i pčelinjih proizvoda, edukaciji novih članova i potencijalima pčelarstva, kao privredne grane.\nTagoviGIZ Goran Cvetanovic Leskovac Nemačka\nPrethodni U subotu „Pasuljijada“ u Bojniku\nSledeći PODRŠKA NEMAČKE Košnice za mlade pčelare u okviru projekta podsticaja zapošljavanja\nPONOVO PROBLEMI? Novi produžetak rokova u programu „Moja prva plata“\nLokalna poreska administracija podseća: 16. novembra rok za plaćanje rate poreza na imovinu\nObeležena godišnjica rada vrtića u kompaniji „AutosTop Interiors“\nTurističkim agencijama 150 miliona dinara subvencija od države\n900.000 evra iz budžeta Grada Leskovca za energetsku efikasnost\nKompanije Telekom Srbija i Huawei nastavile su radove na postavljanju mreže optičkih kablova u Leskovcu. …


Beograd "licemjerno" zaboravlja zločine iz 90-ih - Kozarac.ba\nVlada u Beogradu u svojim posljednjim istupima u vezi s Kosovom “licemjerno” zaboravlja povijest, zločine koji su počinjeni 1990-ih godina na Balkanu, ocijenio je u četvrtak američki državni podtajnik Nicholas Burns, ističući da SAD, EU i većina zemalja koje podržavaju nezavisno Kosovo, tu povijest ne zaboravlja.\n“U svim riječima koje dolaze iz Beograda, uključujući i vrlo umješan ali ne i jako uvjerljiv članak srbijanskog ministra vanjskih poslova u jučerašnjem New Yerk Timesu, gubi se to da oni ne mogu zaboravljati povijest, ono što se na Balkanu događalo 1990-ih”, rekao je Burns na brifingu u State Departmentu.\nOcijenio je to “uvredljivim” od vlade u Beogradu budući da je “vlada njihovih prethodnika u ime države umarširala na Kosovo 1999. i pokušala protjerati milion kosovskih Albanaca, muslimana iz zemlje”. Ili ono što se događalo u BiH nekoliko godina prije, to je povijest, dodao je Burns.\nPo njegovim je riječima, zbog te je povijesti UN je oduzeo Kosovo Srbiji u junu 1999. i otada njime upravlja. I sada SAD i cijela Evropa, s vrlo malo iznimaka, snažno podržavaju nezavisnost Kosova, i to s dobrim razlogom, jer nisu zaboravili povijest.\n“Zato je neuvjerljivo i licemjerno da srpski ministar ide u naše novine, u naše medije i ponaša se kao da se ništa nije dogodilo 1998. i 1999. na Kosovu, kada je albansko, muslimansko, stanovništvo trpjelo te užasne nepravde”, rekao je Burns.\nMinistar Vuk Jeremić pozvao je u srijedu, u komentaru objavljenom u New York Timesu, na vraćanje unatrag procesa uspostave nezavisnog Kosova u interesu očuvanja legitimiteta međunarodnog poretka.\nBurns je ponovio kako se SAD apsolutno protivi podjeli Kosova kao i velika većina zemalja u svijetu te podržao izjavu posebnog izaslanika EU-a za Kosovo Pietera Feitha da se neće prihvatiti ni “de facto”, ni “puzajuća”, ni “de jure” podjela Kosova.\nBeograd je najavio podršku nastojanju srpske enklave na sjevera Kosova, da ostane integrirana u Srbiju.\nBurns je upozorio Beograd da se ne ponove napadi na strane ambasade, kakvi se se dogodili prošle sedmice, rekavši da “srbijansku vladu smatraju odgovornom za ono što se događa na ulicama Beograda”, te da su primili njezina jamstva u tom smislu.\nAmerički nacionalni obavještajni direktor Mike McConnell rekao je u svjedočenju pred Senatom kako je srbijanska vlada naredila policiji da ne reagira kada su demonstranti napali ambasade zapadnih zemalja u Beogradu.\n“Imamo pouzdane informacije kako je vlada Srbije donijela odluku da povuče policiju i dozvoli demonstrantima da napadnu američku, britansku i druge ambasade, zapale američku ambasadu i izvrše nasilje”, rekao je McConnell, svjedočeći u srijedu pred senatskim Odborom za oružane snage.\nNacionalni obavještajni direktor, prenosi Hina, koordinira rad 16 američkih obavještajnih agencija.


Na biciklijadi 500 učesnika - Društvo - Dnevni list Danas\nPočetna » Društvo » Na biciklijadi 500 učesnika\n0Piše: Fonet 23. septembra 2018. 22.12\nI deca i mladi i penzioneri na biciklama, rolerima, trotinetima, hoverbordovima podržali su ovu manifestaciju koja se u Svilajncu održava već četvrtu godinu za redom.\n„Na ovaj način podržavamo Evropsku nedelju mobilnosti i korišćenje alternativnih načina prevoza koji ne zagađuju životnu sredinu. Primerom pokazujemo da je prevoz biciklama, rolerima, pa i pešačenje mnogo zdravije i po nas i po našu okolinu“, rekla je Dragana Radević, zamenica predsednika opštine Svilajnac.\nU okviru Evropske nedelje mobilnosti održano je niz aktivnosti koje su služile da podignu svest dece i ljudi o značaju očuvanja životne sredine.\n„Za đake prvake organizovali smo gledanje obrazovnog animiranog filma o pravilima ponašanja i bezbednosti u saobraćaju, podelili smo im knjige ‘Pažljivkova pravila u saobraćaju’, omogućili besplatne mini servise bicikala, apelovali i motivisali da što više koriste alternativna prevozna sredstva koja ne zagađuju okolinu“, rekla je Marina Milutinović, organizator ove manifestacije.\nU organizaciji su učestvovali Sportski savez opštine Svilajnac, Volonterska orgnizacija Svilajnac, Crveni krst Svilajnac, Biciklistički klub „Čiroki“ iz Svilajnca, a pokrovitelj je opština Svilajnac.\nEvrospka nedelja mobilnosti održana je širom Srbije i Evrope u više od 2.500 gradova.


Dom zdravlja “Dr Boško Vrebalov” počinje sa on-line obukom trudnica -\nDom zdravlja “Dr Boško Vrebalov” počinje sa on-line obukom trudnica\nČasovi će se održavati utorkom i četvrtkom u 17h.\n“Zbog novonastale situacije, nismo u mogućnosti da organizujemo časove na način kao što smo činili do sada. Svesni smo potrebe i značaja ovog načina savetovanja i obuke naših trudnica, pa su patronažne sestre osmislile časove koji će se održavati on-line, kako bi svaka zainteresovana trudnica mogla da ih prati iz svog doma. Časovi će se održavati utorkom i četvrtkom u 17h”, poručuju iz Doma zdravlja “Dr Boško Vrebalov”.\nSve zainteresovane trudnice mogu da se jave na broj 023/511-503 (Telefonsko savetovalište ,,Deca Srbije”), ili putem mail-a obukatrudnica@dzzrenjanin.rs. Časovi će se održavati preko ZOOM aplikacije i svaka trudnica koja želi da prisustvuje časovima kada se javi putem mail-a ili telefonski dobiće svoju šifru za ulazak na aplikaciju kao i uputstva za instaliranje aplikacije.


Aleksa Bečić je mlad, perspektivan - i ruši Mila - NOVA portal\nSvet Autor:Nova 31. Avg. 202022:261 Komentar\nSavezu “Mir je naša nacija” pripalo je 12,5 odsto glasova na ovim izborima, a opozicija je sinoć kasno po objavljivanju prvih rezultata proglasila pobedu nad vladajućim DPS-om.\nKonačni rezultati: DPS 35.06, “Za budućnost Crne Gore” 32.55\nBečić za sebe kaže da je “čovek iz naroda koji je spreman da služi narodu” i “večiti neprijatelj lopova i kriminalaca”, a da su Demokrate “velika porodica iskrenih, principijalnih, čistih i stručnih pojedinaca”.\nKada je u pitanju pozicija, Demokratska Crna Gora zauzima levi centar, a Bečić je vrlo jasno protekle godine govorio da Demokrate nisu nastale da simuliraju opoziciju vladajućem DPS-u, već da pobeđuju. Istina, malo ko je mogao i da zamisli da će najdugovečnijeg vladara i “poslednjeg mekog diktatora u Evropi” tako uzdrmati stranka koja postoji tek nešto više od četiri godine.\nBečića su u medijima pratile bizarne priče od kojih su neke odlazile i u domen naučne fantastike, na čelu sa onom koju je politička koalicija Demokratski front 2017. godine plasirala u svojim saopštenjima. Od toga da je Bečić “čipovan” od “Bagzima Biks Alijua naturalizovanog Amerikanca prištinskog porekla” do priča da je pravi Bečić u stvari otet, a da je CIA u Crnu Goru poslala svog Bečića na tajni zadatak.\nNevladina Organizacija Crne Gore čak je podnela i krivičnu prijavu zbog jednog spota u kojem je žena, kako su naveli, predstavljena kao objekat za rađanje, koji se ni o čemu ništa ne pita i nema nikakva prava, a Bečić je demantovao navode rekavši da Demokrate nisu imale nameru da “stvore takvu sliku”.\nNekada je Bečićev slogan bio “Pobede, a ne podele”, sada je “Mir je naša nacija”.\n“Naši članovi, naši glasači i funkcioneri su ljudi svih vera i nacija koji se ne mire sa politikom podela i svađa”, kako je rekao Bečić u intervjuu za Nova.rs. Ova mlada i perspektivna stranka pozicionirala se kao pojedinačno najjača opoziciona parlamentarna partija, delom i zahvaljujući agendi koja prevazilazi veru i naciju, ali i igru podela i svađa.\nTako je isticao da su Demokrate dokazale da u jednoj partiji, pod istim krovom, “mogu kao najrođenija braća da budu i Aleksa i Dženan i Albin i Štjefan”.\nBečić ume da kaže i da hrabrost “ne pada s neba” i da ste “hrabri koliko ste slobodni”, a po objavljivanju prvih rezultata parlamentarnih izbora u Crnoj Gori sinoć, Aleksa Bečić poželeo je svojoj zemlji srećnu slobodu.


srbijasport.net - Vesti - Rukomet - Đerona: Zadovoljan sam pripremama u Kragujevcu, dve utakmice sa Česima odlična proba pred aprilski baraž\nPonedeljak, 23.05.2022 22:59\nToni Đerona - foto: RSS\nMuška seniorska reprezentacija Srbije je nakon nekoliko dana priprema u Kragujevcu krenula put Žubrija gde ih očekuju dva kontrolna meča sa selekcijom Češke. "Orlovi" su u martovskoj EHF nedelji ponovo na okupu posle Evropskog prvenstva održanog u januaru i pripremaju se za važne baraž mečeve za Svetsko prvenstvo koje ih očekuje u aprilu. Generalna proba za utakmice baraža biće Češka, protivnik koji će dobro poslužiti za dodatno uigravanje naše selekcije.\n- Ovaj period nam je poslužio dobro da provedemo malo vremena zajedno i kao oporavak, pre svega na mentalnom planu posle svih problema u januaru - da ponovo budemo grupa i nastavimo sa planiranim radom. Više sam nego zadovoljan kako je sve proteklo, spremamo se za put u Češku na dve provere i da vidimo gde smo. Nažalost, Jovica Nikolić je povređen i neće moći da putuje sa nama u Češku, takođe Marko Milosavljević nije mogao da nam se pridruži, ali svi ostali su spremni i pripreme su protekle dobro.\nTrenirali ste u Kragujevcu, u hali Jezero, gde ćete igrati revanš meč baraža za Svetsko prvenstvo?\n- Bila je ovo odlična prilika da upoznamo mesto i halu u kojoj ćemo igrati. Nadam se da će tribine biti pune i da ćemo imati podršku u ovako važnom meču. Imao sam priliku da vidim kakva je atmosfera u ovoj hali kada je prisutan veliki broj navijača, nadam se da će tako biti i u utakmicama baraža i sigurno je da bi nam to dosta pomoglo.\nBili ste u prilici da u Kragujevcu budete sa juniorskom reprezentacijom i provodite vreme zajedno. Koliko je to važno za povezivanje selekcija i nadogradnju rada među selekcijama?\n- Uvek je dobro kada se ukaže prilika da budemo zajedno. Imali smo priliku da budemo prisutni na njihovim treninzima, razmenjivali smo mišljanja i diskutovali sa trenerima. Ovo je značajno kako bismo svi bili na istom putu i išli istim smerom. Dobro je što smo bili zajedno, šteta je što nismo bili u prilici da prisustvujemo utakmici kadetskih selekcija Srbije i Francuske odigranoj sinoć, ali nadam se da ćemo u nekom narednom periodu imati priliku da budemo svi zajedno na istom mestu.\nOčekuju vas utakmice protiv Češke. Prethodnih dana ste protivnika dodatno analizirali i imali ste priliku da pripremate vašu igru za utakmicu sa Česima i pre svega za utakmice u aprilu.\n- Analizirali smo Češku, promenili su selektora i očekujemo nešto drugačiji sistem njihove igre, ali mogućnost da igramo dve utakmice zaredom sa istim protivnikom je odlična vežba za kvalifikacije u aprilu. Imaćemo dve utakmice u razmaku od nekoliko dana i to vreme će biti iskorišćeno za rad na detaljima, da ispravimo neke stvari sa prve utakmice.\nIščekujete rivala u aprilskom baražu. Italija i Slovenija su prethodne večeri odigrale prvi susret u kome je Slovenija slavila rezultatom 29:28. Drugi meč je na programu u nedelju u Celju\n- Imali smo trening u terminu utakmice, pa smo uspeli da odgledamo samo poslednjih dvadeset minuta meča. Italija je imala prednost od četiri gola, a zatim je napravila niz grešaka – promašila sedmerac, nije iskoristila napad sa igračem više... Slovenija je napravila preokret i pobedila. Iako su dobili utakmicu golom razlike, drugi meč je u Sloveniji i siguran sam da će novi selektor i stručni štab imati malo vremena da radi na igri i sistemu i sada je izvesno da je Slovenija favorit i da očekujemo da ćemo sa njima igrati u aprilu, zaključio je selektor Đerona.\nUtakmice protiv Češke na programu su petak, 18. i subotu 19. marta, obe od 18:00 časova u Žubriju.


Andrić je u zimskom prelaznom roku u redove Zagrepčana došao iz Intera iz Zaprešića, te je u uvodnim mečevima pokazao da će biti pojačanje.\nMrežu Osijeka je zatresao u osmom minutu.\n- Ubedljivo smo pobedili, mada je trijumf mogao da bude i veći. Dominirali smo svih 90 minuta, dok nam rival zapravo nije ozbiljno ni pripretio. Ovo je Dinamo i svih 25 igrača podjednakog su kvaliteta, samo je pitanje ko će u kom trenutku zaigrati bolje. Šef uvek najbolje proceni, kao što smo videli i na ovom meču - rekao je Komnen Andrić, a preneo je Index.hr.\nPobeda za Dinamo u derbiju kola došla je posle velikog slavlja i prolaska u osminu finala Lige Evrope, gde će protivnik "modrima" biti Benfika.\n- Što se tiče duela sa Osijekom, prezadovoljan sam i igrom i rezultatom. Dao sam debitanstki gol u Diinamu, presrećan sam i to mi je podsticaj da radim još bolje u narednom periodu. Iza nas je nezaboravna nedelja, ovo su najlepših sedam dana u mojoj karijeri - zaključio je srpski napadač.


Poruka Lavrova Americi: Nemojte nikog učiti kako da živi, posebno ne silom\nLavrov ima poruku za Ameriku\nGlavni zaključak koji Amerika može da izvuče posle Avganistana jeste da nikoga ne treba da uče kako da živi, poručio je šef ruske diplomatije Sergej Lavrov.\nOn je na zajedničkoj konferenciji za novinare sa austrijskim ministrom spoljnih poslova Aleksanderom Šalenbergom podsetio na primere Iraka, Libije i Sirije gde su „Amerikanci želeli sve da nateraju da žive tako kako oni smatraju da treba“.„Naveo sam četiri vojne kampanje koje nisu ništa dobro donele. Došlo je samo da eksplozije terorizma, a u nekim slučajevima i trgovine narkoticima, a tu su i kolone ilegalnih migranata koji su preplavili Evropu čim su snage NATO bombardovale Libiju“, dodao je ruski ministar.Podsetimo, situacija u Avganistanu pogoršala se poslednjih nedelja, nakon što je počela ofanziva talibana na velike gradove u vreme kada su američke snage počele sa povlačenjem.\nrusija, avganistan, amerika, rusija – politika, svet – politika, svet\n13:44 25.08.2021 (Osveženo: 04:39 26.08.2021)\n© Sputnik / Konstantin Mihalьčevskiй / Uđi u foto-galerijuMinistar spoljnih poslova Rusije Sergej Lavrov\nGlavni zaključak koji Amerika može da izvuče posle Avganistana jeste da nikoga ne treba da uči kako da živi, poručio je šef ruske diplomatije Sergej Lavrov.\n„Zaključak je, i to glavni, da nikoga ne treba učiti kako da živi, a posebno ne silom“, rekao je Lavrov koji boravi u poseti Austriji.\nOn je na zajedničkoj konferenciji za novinare sa austrijskim ministrom spoljnih poslova Aleksanderom Šalenbergom podsetio na primere Iraka, Libije i Sirije gde su „Amerikanci želeli sve da nateraju da žive tako kako oni smatraju da treba“.\n„Naveo sam četiri vojne kampanje koje nisu ništa dobro donele. Došlo je samo da eksplozije terorizma, a u nekim slučajevima i trgovine narkoticima, a tu su i kolone ilegalnih migranata koji su preplavili Evropu čim su snage NATO bombardovale Libiju“, dodao je ruski ministar.


Kotor Varoš u znaku početka izgradnje zgrade opštinske uprave | Moj Kotor Varoš\nHomeKotor VarošKotor Varoš u znaku početka izgradnje zgrade opštinske uprave\nKotor Varoš u znaku početka izgradnje zgrade opštinske uprave\n20/09/2019 Moj Kotor Varoš Kotor Varoš 0\nKotor Varoš je u znaku početka izgradnje nove zgrade opštinske uprave za koju će kamen temeljac biti postavljen na svečanosti zakazanoj za ponedjeljak kada će u posao zvanično biti uveden izvođač radova – kotorvaroško preduzeće “Građus”.\nRadnici “Građusa” od jutra su uređivali buduće gradilište oko kojeg su postavljeni informativni paneli sa podacima o ovoj velikoj investiciji.\nPored toga na više udarnih lokacija u gradu postavljeni su bilbordi na kojima građani mogu da vide kako će izgledati buduće administrativno sjedište u Kotor Varošu.\nPrisustvo svečanosti kojom će biti ozvaničen početak izgradnje potvrdio je i predsjednik Vlade RS Radovan Višković, a na spisku zvanica je niz drugih predstavnika političkog, privrednog i društvenog života.\nVrijednost investicije je 2,67 miliona KM, a cijena budućeg sjedišta lokalne uprave čija će površina iznositi 2.358 metara kvadratnih iznosiće 1.133,80 KM po kvadratu. Rok za izgradnju zgrade po principu “ključ u ruke” je 360 dana, a u slučaju loših vremenskih uslova može da bude produžen.\nPoskupljuje struja, Višković otkrio za koja domaćinstva\nOpština u problemu, pet načelnika odjeljenja ne ispunjava uslove za funkciju


Na današnjoj sednici izvršnog odbora SNS-a desio se do sada neviđeni skandal. Predsednik Srbije Aleksandar Vučić je izgubio kontrolu i počeo da viče na Zorana Babića.\nKada je predsednik Srbije nekontrolisano počeo da viče i urla na Babića svi su bili šokirani, ali onda je usledio novi šok, kako za okupljene članove SNS-a ,tako i za gledaoce kraj malih ekrana.\nPredsednik Srbije je u trenutku besa, priznao da se direktno umešao u istragu o saobraćajnoj nesreći u kojoj je život izgubila jedna žena. On se u besu obratio Babiću rečima: Jedino sam te ja branio, ko te je drugi branio … Babić mu odgovara “samo Vi” , a Vučić onda nastavlja , pa da samo ja, dobro bilo je tu još nekoliko ljudi.\nU nastavku predsednik Srbije Aleksandar Vučić pominje da poseduje video snimke te saobraćajne nesreće u kojoj je poginula Stanika Gligorijević.\nDa podsetimo da se u javnosti spekulisalo da je automobil vozio upravo Zoran Babić, pa je javnost od puteva srbije, zahtevala da pokažu snimak sa naplatne rampe. Ni putevi srbije , ni policija nikada javnosti nisu pokazali snimak sa nadzornih kamera, a policija je rekla da je snimak “tajna”.\nInače nakon što je Stanika Gligorijević poginula u saobraćajnoj nesreći u kojoj je udario državni automobil u kome je bio Zoran Babić, niko iz vlade ili od predstavnika vlasti nije otišao na sahranu, a siromašna porodica Gligorijević je morala sve troškove da snosi sama.\nPredsednik Srbije Aleksandar Vučić uživo pred novinarima urlao na Babića i priznao da ga je branio i da se direktno umešao u istragu u kojoj je jedna žena izgubila život. @dsscentar @SPDveri @STOPkrvavim @demokrate @STOPkrvavim @SavezZaSRB @BorkoStef @BoskoObradovic @DraganDjilas pic.twitter.com/752hNv4ufM\nRelated Topics:aleksandar vucichronikaskandalsnsstanika gligorijevicvestizoran babic\nSpavate li mirno gdine Vučiću?


Gubi li dolar trku i da li evro zaista postaje "svetska valuta“? - 24sedam Gubi li dolar trku i da li evro zaista postaje "svetska valuta“? - 24sedam\nGubi li dolar trku i da li evro zaista postaje “svetska valuta“?\nIako se trenutno kotira na zlatnoj sredini petogodišnje oscilacije prema evru, američka valuta beleži ispade na drugo mesto najkorišćenije svetske valute\nDolar ovih dana slabi prema drugim svetskim valutama ali to pomeranje naniže svakako nije ništa dramatično. Međutim, ono što bi moglo da zabrine Amerikance jeste da je u poslednjih šest meseci izgubio više od devet odsto vrednosti prema evru, a još više je zanimljiv jedan drugi parametar – korišćenost u svetskim razmerama.\n“Gospodo, to je vaš problem”\nMMF procenjuje da stranci drže 35 odsto američkog javnog duga, što je oko 10 odsto svetskog BDP-a. Njima se ne isplati ni da uspore ulaganje a kamoli da prestanu jer ogromni su potencijalni gubici kapitala ukoliko bi Amerika i dolar propali. A američki javni dug, tj. obveznice Trezora koje se kupuju dolarima se i dalje smatra najbezbednijim mogućim ulaganjem, a SAD su svoj dug uvek plaćale na vreme. Kako je to sažeo 1971. američki ministar finansija Džon Konali svojim evropskim kolegama “dolar jeste naša valuta ali je problem vaš“.\nAmerički dolar, kao valuta broj jedan u globalnim tansakcijama, lošije je stajao od evra u ukupnoj svetskoj razmeni u oktobru i to prvi put u gotovo osam godina, javilo je Društvo za svetske međubankarske finansijske telekomunikacije (SWIFT).\nI dok se za trenutni pad dolara, koji je negde iznad polovine petogodišnje oscilacije od pet odsto vrednosti, objašnjenja mogu naći u povećanoj sklonosti investitora za rizikom s jedne strane i vesti da se drama oko priznanja pobede Džozefa Bajdena na predsedničkim izborima u SAD ipak okončava, uzlet evra u globalne tokove se još analizira.\nGoran Radosavljević, profesor na FEFA, kaže za 24sedam da najave “pada dolara“ traju već dugo ali i da ne veruje da će se to i desiti u doglednoj budućnosti.\n– Dolar kao praktično osnovnu valutu koriste u Latinskoj Americi, a koristi ga i Rusija, u trgovini energentima. I dogod se na svetu bude naveliko koristila nafta kao pogonsko gorivo održavaće se i dolar kao svetska valuta. Bojim se da je dolar bezbedan barem narednih 30 godina – ističe Radosavljević.\nDug pohod na svet, Foto:Profimedia\nI pored toga što se Evropa trudi da dolar zameni evrom, barem u onim transakcijama u kojima to, kao kod nafte nije neophodno, taj proces ide sporo. Međutim, ima naznaka da bi na kraju mogao da bude uspešan.\nSnažniji rast evra moguć u 2021.\nEvro je rastao i tokom novembra, krećući se u zoni između 1,16 i 1,20, koliko je imao 1.decembra. Ta kota nije prevaziđena, iako je „testirana“ i u septembru.\nAnalitičari Banke Amerike (Bank of America, BofA) svojim klijentima su saopštile da se taj prelaz ne očekuje uskoro, i da bi evro mogao da padne do kraja godine prema dolaru, ali bi mogao da snažnije poraste u 2021. ukoliko se globalna ekonomija bude oporavljala jer to više prija manje zatvorenim ekonomijama, kao što je Evrozona.\nPodaci SWIFT-a, koji prati prekogranična plaćanja u više od 11.000 finansijskih institucija u 200 zemalja, pokazali su da je jedinstvena valuta EU bila najviše korištena u oktobru, a zatim američki dolar, pa britanska funta i japanski jen, koji slede kanadski dolar i kineski juan.\nStatistika je pokazala da je 37,8 posto SWIFT gotovinskih transfera u oktobru izvršeno u evrima, što je porast od šest odsto u odnosu na pre godinu dana i predstavlja najviši nivo od februara 2013. Upotreba američkog dolara pala je na 37,6 posto, što je pad za 4,6 procentnih poena a analitičari predviđaju da će njegova i dalje pasti.\n“Krah dolara“ ove je godine stidljivo najavljivao “Fajnenšel tajms“, kao i Stiven Rouč, bivši predsednik banke “Morgan Stenli Azija“, ali i banka “JP Morgan“ u svojoj analizi.\nIpak, Banka za međunarodna poravnanja (BIS) ne vidi “kraj“ dolaru kao vodećoj valuti tako brzo jer je u junskom izveštaju “zelembać“ i dalje dominantna snaga u međunarodnim finansijama.\nPrema BIS-u, oko 85 odsto svih deviznih transakcija obavlja se u američkim dolarima. Satus svetske rezervne valuta obezbeđuje mu i to što 61 odsto službenih deviznih rezervi država stoje u dolarima.\nCrni petak: Ne dajte “popustu” da vas namami\n– Evropska ekonomija je bila u krizi i pre pandemije, a morala bi da bude stabilna dug period da bi se evro nametnuo. Amerikanci se neće tako lako odreći komocije da dolar bude rezervna svetska valuta. Dogod svet upotrebljava dolar, SAD dobar deo rizika krize prebacuju preko svoje valute na druge zemlje, praktično na ceo svet – ističe Radosavljević.\nTramp održao veliki miting: Nikad se nećemo predati (VIDEO)\n"Devojke, vi ste moja srca, ali neka vam je Bog u pomoći"\n#dolar #evro #rat valuta #SAD


Edukacija - Hart 136 | Profit\nPočetna > Izdanja > Broj 136 > Edukacija - Hart 136\nRukovođenje na daljinu\nKvalitet i efekat rukovođenja ljudima koji rade od kuće ili su udaljeni od rukovodioca zavisi i od načina razmišljanja na osnovu kojih upravljamo ljudima i od veština. U pogledu veština akcenat se stavlja s jedne strane na domen održavanja ili podizanja produktivnosti, a s druge strane na zadovoljstvo, motivaciju i dobru atmosferu. Ova dve celine mogu da se definišu kao veštine za fokusiranje na rezultat i veštine za fokusiranje na ljude.\n„Mindset“ (način razmišljanja) rukovodioca na daljinu\nS obzirom na to da je način na koji razmišljamo u osnovi našeg ponašanja, dobro je istaći pet načela koja kod rukovodilaca mogu da budu manje ili više utemeljena.\n1)Kada kažemo da je neko lider, najčešća asocijacija je vizionarstvo, odnosno pogled ka budućnosti. Kada nastupe krize kao što je svetska zdravstvena kriza usled virusa korona ili neke druge okolnosti koje utiču na tržišnu neizvesnost, ovo načelo postaje posebno značajno i upitno u isto vreme. Mi kao rukovodioci imamo zadatak da budemo vizionari i da vidimo gde treba da povedemo naše ljude. Međutim, u kriznim periodima, moramo paralelno sa tim da vodimo računa da to naše vizionarstvo ne izazove anksioznost i doživljaj nesnađenosti kod naših ljudi, već da ih bezbedno izlažemo i suočavamo sa stvarnošću. Na taj način će naš mindset koji balansira ove dve strane proizvesti ponašanja koja u svakodnevnom radu vode ka ciljevima.\n2)Svaki lider treba da se pita koliko agilno rukovodi ljudima, reaguje i razmišlja, u smislu da stalno proverava sa svojim ljudima šta im je potrebno da bi bili uspešni i dobro se osećali. U vreme ovakve neizvesnosti i rada od kuće zadatak lidera je da zajedno sa svojim timom shvati šta je dovoljno dobro, i da na taj način dozvoli agilnost kako bi efikasno i brzo išli dalje/napredovali.\n3)Kada rukovodimo ljudima koji rade od kuće, treba da podignemo svesnost na najviši nivo, da preispitujemo sebe, svoje postupke i ono što želimo da postignemo, da radimo stvari sa jasnom namerom. Takođe, potreban je visok nivo svesnosti o tome šta se dešava sa našim ljudima, kako se osećaju, kako rade, šta nam suptilno ili pak vrlo eksplicitno poručuju, a sve to u cilju izazivanja eksplicitne razmene informacija, odnosno postojanja jasne namere šta svakom interakcijom želimo da postignemo.\n4)Svi mi mislimo da smo otvoreni da čujemo i otvoreni da kažemo, ali je pravo pitanje šta mi tačno radimo što demonstrira tu našu otvorenost, odnosno da li stvarno imamo vreme i mesto predviđeno da čujemo, ili da iskreno kažemo sve informacije koje su ljudima potrebne.\n5)Ono što je posebno važno u vreme kada svi radimo od kuće jeste poverenje. Jedno od češćih pitanja sa kojima se rukovodioci suočavaju u poslednje vreme jeste na koji način napraviti balans između neophodnih razgovora i sastanaka sa zaposlenima (uz rizik da se zaposleni osećaju kao da postoji velika kontrola njihovog rada) i davanja autonomije u radu (uz rizik da zaposleni pomisle da rukovodilac o njima ne brine dovoljno).\nUnazad daleko seže okolnost mnogih rukovodilaca da su njihovi zaposleni udaljeni od njih, a nekada čak i na drugom kontinentu. Rukovođenje na daljinu je i ranije podrazumevalo da zaposleni rade u udaljenim kancelarijama ili pak od kuće. 2020. godina je značajno pojačala upravo taj režim rada od kuće. Da bi se u ovakvoj relaciji održala produktivnost na visokom nivou to podrazumeva mnoge promene i prilagođavanja rukovodilaca i zaposlenih:\n·Pri prebacivanju na rad od kuće neminovne su tehnološke promene i usvajanje novog načina rada, u novom okruženju, programima, i sl. U takvoj situaciji, ljudi često imaju otpor prema novim stvarima ili se javlja neusaglašenost između članova tima. Rukovodilac tada ima odgovornost da brine o tome da li svi zaposleni imaju svoj radni kutak, da li imaju mogućnosti i svu potrebnu opremu i tehnologiju za rad.\n·Druga promena do koje dolazi u ovim novim uslovima rada jeste revidiranje očekivanja i ciljeva. Potrebno je da se zapitamo da li su prethodno postavljeni ciljevi relevantni i realni u trenutnim uslovima poslovanja. Organizacija treba da postigne balans – odustati od ciljeva i čekati da se dobije jasnoća kako bi se postavio konkretan cilj, ili dopustiti da se uđe u nepoznato postavljajući cilj koji je maglovit, i čekati dodatne informacije, ali nastaviti dalje poslovanje. Ovde do izražaja dolaze vizionarstvo i agilnost, koja se odnosi na retrospektivu o tome koliko često mi revidiramo ciljeve, i zahvaljujući kojoj onda možemo da postavimo maglovite ciljeve, a onda ih vremenom (iz nedelje u nedelju) činimo sve konkretnijim i usmeravamo u pravcu u kom želimo.\n·Ni rukovođenje i praćenje nisu isti. Treba utvrditi da li postoji jasan balans između „mikro-menadžmenta“ i „forvard-menadžmenta“, odnosno preteranog i nedovoljnog rukovođenja, pogotovo sada kada rukovodioci nisu u mogućnosti da na dnevnoj bazi prate ono što zaposleni rade. S jedne strane, rukovodioci se oslanjaju na samorukovođenje i na to da će ljudi sami da jave ako imaju problem, dok sa druge strane imamo rukovodioce koji dosta zalaze u mikro menadžment i prečesto proveravaju da li zaposleni zaista rade. Rukovodioci treba da nađu neki balans između ova dva ekstrema, i da na taj način zaposleni znaju da imaju podršku i tačno ono što im je potrebno da bi uspešno obavljali svoj posao uprkos fizičkoj udaljenosti.\n·U poslednje vreme je primetno da su ljudi razvoj stavili „na čekanje“. Međutim, sa revidiranjem ciljeva, trebalo bi uzeti u obzir i razvojne, a ne samo operativne ciljeve, i utvrditi ono što je ljudima potrebno da razviju kako bi mogli da ostvare ove nove ciljeve. Takođe, za ljude koji sada imaju manji obim posla nego ranije, ovo može biti vreme koje će se iskoristiti za nadograđivanje znanja i veština. Zadatak rukovodilaca je da, posebno u uslovima rada od kuće, razviju kod ljudi „selflideršip“ sa izraženom navikom da signaliziraju kada se ne osećaju kompetentno za neki zadatak i da traže razvojnu podršku.\n·Veština koja se naslanja na navedeno i na odnos mikro i forvard menadžmenta je veština davanja jasnih povratnih informacija. Pružanje povratnih informacija u situaciji visokog praćenja je mnogo lakše nego u uslovima rada od kuće. Jedan od izazova rada u virtuelnom okruženju je to što rukovodilac može da pruži povratnu informaciju samo na osnovu rezultata rada, a ne na osnovu procesa celokupnog rada i ponašanja tokom rada. Zbog toga razgovori o procesu rada treba da budu barem u izvesnoj meri intenzivniji i češći nego kada rukovodilac i zaposleni dele prostor.\nJoš jedan od ključnih elementa u rukovođenju u radu od kuće odnosi se na veštine kojima se demonstrira fokus na ljude, na njihovo zadovoljstvo i posvećenost, odnosno na motivisanje ljudi koji rade od kuće.\n·Jedna od veština koja se ističe kao značajna u rukovođenju ljudima koji rade od kuće, jeste deljenje informacija. Pokazuje se da je za motivaciju ljudi, bez obzira na okruženje u kom rade, jako važno da vide svrhu svog zadatka i njegovu povezanost sa svrhom tima ili cele organizacije, sa aktuelnim informacijama sa tržišta ili iz organizacije. Na taj način zadatak dobija veću vrednost za zaposlenog, i onda i sam zaposleni ima drugačiji doživljaj u odnosu na taj zadatak. Pokazalo se da je povezanost sa organizacijom, sa idejom i misijom, sa ljudima jedan od nekoliko najbitnijih motivatora kod većine ljudi. Rukovodilac je onaj koji može to da obezbedi time što će na sastancima deliti informacije sa ljudima, ili tako što će prilikom davanja zadataka povezati određeni zadatak sa nekom bitnom informacijom. Kod ljudi koji rukovode izvršiocima ovaj aspekt je posebno važan, jer je izuzetno bitno da se informacija strukturisano spušta niz organizaciju kako ne bi izgubila svoj početni sadržaj i značaj.\n·Pružanje podrške zaposlenima kako bi njihova energija bila na dobrom nivou odnosi se na više različitih stvari. Ovo se prvenstveno odnosi na emocionalnu podršku i sagledavanje gde se zaposleni nalazi sa svojim samopouzdanjem i doživljajem sebe, posla, okolnosti. Rukovodioci treba da preispitaju potrebe zaposlenih kako bi im pružili tačno ono što im treba u datom trenutku. Nekada rukovodioci shvate da zaposlenom nedostaje znanje, i onda mu pruže određeni razvoj koji zaposleni doživljava kao orijentaciju na njega kao na osobu i percipira ga kao podršku, a ne kao nešto što je usmereno na rezultat.\n·Kada pričamo o građenju tima, postavlja se pitanje da li se bavimo pojedincem ili timom. Pokazuje se da građenjem tima dobija svaki pojedinac ponaosob, iako se mi tom prilikom bavimo timom kao organizmom, odnosno celinom. Uzimajući u obzir koliko vremena posvećujemo aspektu građenju tima, i u okviru toga pitanjima - gde smo, dokle smo stigli u odnosu na viziju ili strateške ciljeve, šta nam je potrebno, kakve su nam relacije, kako se nosimo sa konfliktima ili nekim drugim izazovima sa kojima se srećemo, kreiranje timskog duha ima izuzetnu važnost.\n·Osnovna svrha postojanja svakog rukovodioca je da dovede svoje zaposlene do tačke u kojoj oni mogu samostalno i kvalitetno da obavljaju kompletan svoj posao. Ovo znači da zaposleni tada dolaze do tačke u kojoj imaju autonomiju koja predstavlja jedan od najvažnijih motivacionih faktora. U okolnostima rada od kuće to ne može da se desi ukoliko se paralelno sa tim izrazito ne razvija selflideršip (i skillset i mindset). Odgovornost rukovodioca je da postepeno razvija, daje povratne informacije, postavlja zadatke, motiviše tako da zaposleni dođu do te autonomije, ali i da istovremeno podržava zaposlene da sami usmeravaju sebe u tom pravcu.\n·Peti element, za koji se ispostavlja da je jako bitan za motivisanje ljudi koji rade od kuće ili udaljeno, odnosi se na vođenje primerom, odnosno na to da rukovodilac treba da demonstrira ono što očekuje od tima. Nekim ljudima ovo može da bude presudni faktor u nivou motivacije, odnosno može da utiče na to kako oni doživljavaju ne samo svog rukovodioca, nego generalno celokupnu organizaciju i posao.


Održan Novogodišnji Gala koncert Narodnog pozorišta\nTradicionalni Novogodišnji Gala koncert Narodnog pozorišta u Beogradu održan je večeras na Velikoj sceni ovog teatra, u režiji Ivane Dragutinović Maričić i izvođenju Orkestra, Hora Opere i Solista Narodnog pozorišta.\nBregović na Svetskoj izložbi u Dubajiu za doček pravoslavne Nove godine\nSvetski poznati muzičar i njegov, nadaleko čuveni "Orkestar za svadbe i sahrane", nastupio je večeras pred nekoliko hiljada ljudi na Svetskoj izložbi u Dubaiju, čime je proslavljena pravoslavna Nova godina.\nUbedljiv trijumf rukometaša Srbije protiv Ukrajine\nRukometna reprezentacija Srbije savladala je večeras Ukrajinu 31:22 (17:11) u prvom kolu C grupe na šampionatu Evrope.\nSutra sednica Kriznog štaba, lekari upozoravaju na širenje virusa\nSednica Kriznog štaba za borbu protiv koronavirusa biće održana sutra u 15.00 časova, a na njoj će biti razmotreba epidemiološka situacija nakon što se već nekoliko dana evidentira petocifreni broj novozaraženih.\nNa Kopaoniku teško povređen skijaš, helikopterom prevezen do Beograda\nMuškarac srednjih godina sa teškom povredom glave koju je dobio na stazi Krčmar na Kopaoniku spasen je u saradnji sa helikopterskom jedinicom MUP-a, Skijalištem Srbije i lekarima iz trauma centra na Kopaoniku, saopštila je danas Gorska služba spasavanja.\nU Srbiji 13.753 novoobolelih, preminulo 19 osoba\nU Srbiji je u poslednja 24 sata potvrđeno 13.753 novih slučaja koronavirusa, na osnovu 33.163 testiranih uzoraka.\nNa Svetskoj izložbi Ekspo 2020 predstavljen novi turistički brend "Srbija. Doživi!"\nTuristička organizacija Srbije (TOS) i nacionalna platforma "Srbija stvara" predstavile su danas na Svetskoj izložbi Ekspo 2020 u Dubaiju novi turistički brend naše zemlje - "Srbija. Doživi!" kao deo nove strategije marketinga turizma u cilju privlačenja domaćih i stranih turista.


RTCG - Radio Televizija Crne Gore - Nacionalni javni servis :: Društvo :: Maloljetnici u Srbiju samo sa pasošem ili ličnom kartom\n01. 01. 2020. 15:32 >> 15:34 2\nOD DANAS NOVI USLOVI\nMaloljetnici u Srbiju samo sa pasošem ili ličnom kartom\nMaloljetni državljani Crne Gore od danas će granicu sa Srbijom moći da pređu samo uz važeći pasoš ili ličnu kartu, saopšteno je iz Ministarstva unutrašnjih poslova (MUP).\nIz tog resora su kazali da će na graničnim prelazima prema Srbiji stupiti na snagu novi uslovi prelaska za osobe mlađe od 18 godina.\n„Notom Ambasade Srbije obaviješteni smo o ukidanju dosadašnje recipročne prakse i budućem dozvoljavanju ulaska u Srbiju maloljetnim crnogorskim državljanima samo uz važeći pasoš ili ličnu kartu, od 1. januara“, naveli su ranije iz MUP-a.\nOni su objasnili da će od toga perioda granična policija Crne Gore maloljetnim crnogorskim državljanima omogućiti izlazak iz države samo ukoliko posjeduju pasoš ili ličnu kartu.\nIsto pravilo važiće i za maloljetne državljane Srbije prilikom ulaska u Crnu Goru.\n"Za sve maloljetne crnogorske državljane, koji su prije ovog datuma napustili Crnu Goru sa drugim dokumentima na osnovu kojih je utvrđen njihov identitet (izvod iz matične knjige rođenih, đačka i zdravstvena knjižica) biće dozvoljen povratak u Crnu Goru, odnosno recipročno povratak za maloljetne državljane u Srbiju", ističe se u saopštenju.\nIz MUP-a su podsjetili da za osobe mlađe od 18 godina ukoliko posjeduje važeću putnu ispravu – pasoš, kada putuje samo sa jednim roditeljem, nije potrebna saglasnost drugog roditelja za prelazak državne granice.\nKako su naveli, zahtjev za izdavanje pasoša, za maloljetnika, podnosi jedan od roditelja, uz pisanu saglasnost drugog roditelja, što znači da saglasnost oba roditelja već postoji prilikom podnošenja zahtjeva i samim činom izdavanja pasoša.\n„Ako maloljetna osoba koja ima pasoš putuje u drugu državu sama ili sa trećom osobom potrebno je odobrenje samo jednog roditelja“, precizirali su iz MUP-a.\nIz tog resora su objasnili da u slučajevima kada građani mlađi od 18 godina budu namjeravali da prelaze državnu granicu sa ličnom kartom, u pratnji jednog roditelja, potrebna je pisana saglasnost drugog roditelja.\n„Razlika u odobravanju režima prelaska državne granice, u zavisnosti da li maloljetne osobe putuju sa pasošem ili ličnom kartom, postoji zbog toga što je Zakonom o ličnoj karti propisano da zahtjev za izdavanje lične karte za građanina mlađeg od 18 godina može da podnese jedan roditelj, bez obaveze posjedovanja pisane saglasnosti drugog roditelja“, pojašnjava se u saopštenju.\nIz MUP-a su kazali da, ukoliko crnogorski građani mlađi od 18 godina budu namjeravali da samostalno putuju u inostranstvo sa ličnom kartom, u Srbiju i druge zemlje u okruženju koje to dozvoljavaju, granična policija će od njih tražiti na uvid odobrenje potpisano od oba roditelja.\nGranični prelaz MUP Crne Gore\nPrijaviti trgovinu ljudima


Napad na Južni tok kao nalog Hilari Klinton - Rusija i Srbija - Ekonomija - Ceopom Istina\nNapad na Južni tok kao nalog Hilari Klinton\nNaslovna / Rusija i Srbija Rusija i Srbija - Ekonomija / Napad na Južni tok kao nalog Hilari Klinton\nKategorija: Rusija i Srbija - Ekonomija / Objavljeno: 17/10/2013, 13:27\nBivša američka državna sekretarka Hilari Klinton zatražila je pre tačno godinu dana od Srbije da “pronađe alternativu ruskom gasu” predlažući novi projekat “Južni koridor” kojim bi se prirodni gas transportovao od Kaspijskog mora i centralne Azije do Evrope. Polemiku koja se danas u Srbiji vodi oko gasovoda Južni tok treba posmatrati u tom svetlu odnosno kao nastavak pokušaja da Srbija napusti Južni tok i postane deo nekog drugog, nepostojećeg projekta. Ipak, bez obzira na motive iz kojih je ova polemika pokrenuta, kao čovek demokratske orijentacije, smatram da je svaka javna rasprava o najvažnijim društvenim i eknomskim pitanjima dobrodošla. Ali takve rasprave treba da budu ozbiljne, zasnovane na relevantnim činjenicama i argumentima, a ne da ih karakteriše bilo koja vrsta političke ili ideološke ostrašćenosti. Ovaj dijalog posebno ne sme da se vodi na osnovu predrasuda određenih društvenih grupacija da je sve što dolazi iz Rusije loše, a sve što dolazi sa zapada dobro.\nDa drugi tako razmišljaju Rusija nikada ne bi bila najveći ekonomski partner zapada, pre svega Nemačke, sa kojom je prošle godine ostvarila rekordni obim robne razmene od preko 80 milijardi evra, niti bi ove dve zemlje zajednički učestovale u izgradnji strateškog gasovoda Severni tok. Ako je partnerstvo sa Rusijom dobro za jednu Nemačku, ne vidim razlog zašto ono ne bi bilo dobro i za Srbiju?\nPolemika koja se danas u Srbiji vodi oko Južnog toka samo je nastavak ranije polomike koja se vodila oko kupovine Naftne industrije Srbije (NIS) od strane ruskog državnog naftnog giganta Gazproma. Ali kao što kaže jedna izreka, “od svih kritičara najveći je, najgenijalniji i najnepogrešiviji – vreme.” Za pet godina koliko Gazprom upravlja NIS-om ova kompanija je od gubitaša kojeg su plaćali građani Srbije postala jedna od najvećih i najuspešnijih kompanija u Jugoistočnoj Evropi koja je samo prošle godine na ime poreza u budžet Srbije uplatila skoro milijardu evra. To je gotovo 15 odsto celokupnog budžeta Srbije za 2013. godinu. Udeo ove kompanije u našem BDP je čak 8.3 odsto, kao cele srpske poljoprivrede. Pored toga NIS je isplatio 12,4 milijardi dinara na ime dividendi, što je najviše u istoriji Srbije, pri čemu je republički budžet prihodovao oko 4,6 milijardi dinara. U sledeće tri godine NIS će u Srbiju uložiti dodatnih 1,5 milijardi evra što će biti snažan razvojni impuls za celokupnu privredu Srbije imajući u vidu da stotine malih i srednjih preduzeća rade kao dobavljači za NIS.\nKorist koju naši građani i privreda sada osećaju od prodaje NIS-a Gazpromu biće još veća posle izgradnje Južnog toka na teritoriji Srbije. U vremenu kada energenti, a posebno gas, postaju najvrednija roba na globalnom tržištu, učešćem u ovom projektu Srbija obezbeđuje stabilno snabdevanje gasom od Ruske Federacije koja u ovom trenutku poseduje najveće rezerve prirodnog gasa na svetu. Ukupne svetske rezerve gasa iznose 193 triliona kubnih metara od čega Gazprom poseduje 35 triliona kubnih metara. Koliko je važno imati Rusiju za strateškog partnera u snabdevanju gasom govore i rezultati istraživanja Američkog instituta za istraživanje nafte i gasa da će do 2050. gas iza sebe ostaviti naftu i postati glavni energent na svetu. To je i logično jer gas ima sve preduslove da bude gorivo budućnosti: savremene tehnologije za eksploataciju i na zemlji i u moru, visoku efikasnost, relativno nisku cenu i značajne ekološke prednosti. Devetnaesti vek je bio vek uglja, 20. vek je bio vek nafte, a 21. vek je vek prirodnog gasa\nGasovod Južni tok je zajedno sa gasovodom Severni tok, koji zajednički grade Rusija i Nemačka na Severnom moru, najveći gasovod na svetu koji treba da obezbedi dugoročnu stabilnost u snabdevanju gasom čitave Evrope. Srbija je deo ovog projekta zahvaljujući energetskom sporazumu koje su Vlade Srbije i Rusije potpisale u Moskvi u januaru 2008. godine, a koji je u srpskom parlamentu usvojen u septembru iste godine ubedljivom većinom od 214 glasova narodnih poslanika. Strateška odluka da gasovod Južni tok prolazi kroz Srbiju nije doneta na lak način, budući da su sve procene – političke, bezbednosne i ekonomske – ukazivale na to da trasa gasovoda treba da prolazi kroz Rumuniju. Akcionari Južnog toka vršili su ogroman pritisak na Rusiju da trasa gasovoda prolazi kroz Rumuniju iz dva razloga: prvi razlog je ekonomski, budući da je trasa gasovoda kroz Srbiju duža i skuplja; dok je drugi razlog bio politički i bezbednosni, a to je da se ne dopusti da gasovod prolazi kroz jedinu zemlju učesnicu ovog projekta koja nije članica Evropske unije i koja je i ranije bila poprište političkih nestabilnosti. Međutim, zahvaljujući tadašnjem političkom vrhu Srbije, kao i predsedniku Rusije Vladimiru Putinu koji je uvideo značaj izgradnje gasovoda za dalji razvoj prijateljskih odnosa dve zemlje, postignut je dogovor da Srbija učestvuje u ovom važnom geostrateškom projektu. Drugi akcionari nisu gledali blagonaklono na ovu odluku, ali nisu mogli da utiču da se on promeni.\nU Srbiji je stvoren pogrešan utisak da je preduzeće “Južni tok” isključivo u ruskom vlasništvu. Najveći akcionar „Južnog toka“ je ruski Gasprom koji ima polovinu vlasništva u zajedničkom preduzeću ali drugu polovinu poseduju italijanski ENI (20 odsto), francuski EDF (15 odsto) i nemački BASF (15 odsto). Sedište Južnog toka, čiji su vlasnici iz Rusije, Nemačke, Francuske i Italije nalazi se u toliko pominjanom švajcarskom gradu Cugu. U istom gradu gde je osnovano i zajedničko preduzeće Gazproma i Srbijagasa.\nJužni tok će se od kompresorske stanice Ruskaja, na obali Crnog mora, prostirati morskim dnom dužinom od 925 kilometara, na dubini većoj od dve hiljade metara, do bugarske obale, a potom kopnenim putem u ukupnoj dužini od 1453 kilometara. Gasovod će imati četiri linije, kapaciteta od po 15,57 milijardi kubnih metara godišnje. Izgradnja gasovoda započeta je u decembru prošle godine na Crnom moru, a završetak izgradnje i dostizanje punog kapaciteta od 63 milijardi kubnih metara godišnje očekuje se u 2018. godini. Alternativa gasovodima Južni i Severni tok ne postoji budući da je projekat gasovoda Nabuko na kojem su insistirale određene zapadne zemlje obustavljen zbog nedostatka finansijskih sredstava.\nPrema akcionom planu početak izgradnje gasovoda Južni tok u Srbiji planiran je za januar 2014. godine, a završetak radova i početak isporuke gasa očekuje se dok kraja 2016. Dužina trase gasovoda kroz Srbiju iznosiće 411 kilometara, dok je očekivani kapacitet 40,5 milijardi kubnih metara prirodnog gasa godišnje.\nPosmatrano sa ekonomskog aspekta, izgradnja gasovoda Južni tok u Srbiji doprineće povećanju zaposlenosti i ukupne privredne aktivnosti u zemlji. U trenutku kada se u Srbiji vode polemike o nedostatku podsticajnih sredstava za pokretanje privredne aktivnosti i otvaranje novih radnih, izgradnja gasovoda može da obezbedi investicije od preko dve milijarde evra i da uposli direktno dve hiljade ljudi. Indirektno može da zaposli i nekoliko puta više budući da će samu izgradnju gasovoda pratiti mnoštvo drugih delatnosti koje će takođe izvoditi srpske kompanije. S druge strane, postojanje gasovoda na duži rok omogućiće stabilan i održivi razvoj privrede, a posebno proizvodne industrije koja koristi gas kao energent ili sirovinu u proizvodnji. To znači da će Južni tok posredno dovesti do većeg investiranja u Srbiju i srpsku proizvodnju, i to ne samo ruskih kompanija. Pored toga, kao učesnica Južnog toka, Srbija ima mogućnost skladištenja gasa u Banatskom dvoru i drugim potencijalnim skladištima gasa, što s jedne strane osigurava energetsku bezbednost građana i privrede, dok s druge strane pruža mogućnost da se gas skladišti onda kada se najmanje koristi, u letnjim mesecima, a prodaje na tržištu onda kada je njegova cena najviša, u zimskim mesecima. Učešćem u projektu Južni tok Srbija će samo od godišnjih taksi na promet gasa zarađivati 200 miliona evra godišnje.\nU političkom smislu, sa ovim gasovodom Srbija postaje važno evropsko geostrateško čvorište iz kojeg može da crpi i ekonomski i politički uticaj s obzirom na sve veće potrebe za energentima u EU. Kao jedinja zemlja učesnica ovog sporazuma koja nije članica EU Srbija će od strane Brisela biti tretirana sa više pažnje, a njeni interesi sa više uvažavanja. Južni tok će ojačati međuzavisnost aktera koji učestvuju u tom projektu i doprineti povećanju stepena nacionalne bezbednosti – tako da nikome neće biti u interesu da se na ovom prostoru stvaraju sukobi i nestabilnosti koje bi mogle da rezultiraju prekidom snabdevanja gasa. Drugim rečima, NATO nikada ne bi bombardovao Srbiju da je ona 1999. godine imala Južni tok.\nSrbija treba da vodi računa pre svega o sopstvenim interesima, a njen interes je da osigura ekonomsku i energetsku bezbednost za njene građane i privredu, kao i veći uticaj na političke procese i odluke koje se tiču njene sudbine. Ispunjenje tog interesa joj garantuje učešće u projektu gasovoda Južni tok. Istim motivima se vodila i Nemačka kada je donela odluku o izgradnji gasovoda Severni tok sa Rusijom. Nisam siguran da li je Hilari Klinton zahtevala od Angele Merkel da Nemačka “pronađe alternative ruskom gasu”, ali sam itekako siguran kakav bi bio odgovor Nemačke na taj zahtev. Nemačka se u međunarodnim odnosima vodi isključivo sopstvenim političkim i ekonomskim interesima što je i pokazala izgradnjom Severnog toka i razvojem najboljih ekonomskih odnosa sa Rusijom. Isto tako treba da se ponaša i Srbija koja ima istorijsku šansu da kroz učešće u Južnom toku osigura ekonomsku, političku i energetsku budućnost za svoje građane. Tu šansu ne smemo da odbacimo.\nOstavite komentar na Napad na Južni tok kao nalog Hilari Klinton